Usklađenost energetske politike u Srbiji sa pravilima EU u oblasti energetike – Poglavlje 15 - Kulturni centar Novog Sada - Културни центар Новог Сада\nUsklađenost energetske politike u Srbiji sa pravilima EU u oblasti energetike – Poglavlje 15\nEnergetika predstavlja oblast koja je tradicionalno jedna od značajnih oblasti delovanja Evropske unije, ranije Evropskih zajednica. Široka je lepeza razloga zbog kojih se smatra da energetika ima izrazit uticaj na sve ostale sektore privrede u Evropi. Evropski propisi u oblasti energetike sastoje se od pravila i politika koje pokrivaju konkurenciju i državnu pomoć, unutrašnje energetsko tržište (posebno otvaranje tržišta električne energije i gasa), unapređenje izvora obnovljive energije, energetsku efikasnost, upravljanje krizama i obaveze u odnosu na bezbednost naftinih zaliha, nuklearnu energiju i nuklearnu bezbednost i zaštitu od radijacije.\nMeđu glavne ciljeve energetske politike treba istaći smanjenje korišćenja energije i kao i umanjenje zagađenja životne sredine koje predstavlja direktnu posledicu dešavanja u energetskom sektoru. Ono što bi se reklo da je suština koncepta energetske efikasnosti to je upotreba manje energije za istu jedinicu društvenog bruto proizvoda, naravno, uz održivost kvaliteta proizvoda. EU pomaže sprovođenje energetske efikasnosti na način da se obezbedi konkurentnost, sigurnost snabdevanja i preuzima obaveze predviđene Kjoto protokolom. Shodno tome, Evropska unija je kao strateški cilj energetske politike kreirala tzv. politiku 20-20-20, koja uključuje tri pojedinačna cilja:\npoboljšanje energetske efikasnosti za 20%;\nveću upotrebu obnovljivih izvora energije za 20%;\nsmanjenje emisije CO2 za najmanje 20% u odnosu na 1990.\nObnovljivi izvori energije dobijaju sve više na značaju zbog svojih osobina obnovljivosti i znatno manjeg štetnog uticaja na životnu sredinu. Obnovljivi izvori energije – energija vetra, solarna energija, energija iz hidroelektrana, energija plime i oseke su suštinske alternative za fosilna goriva (ugalj i ugljovodonici, sirova nafta i njeni derivati, prirodni gas). Upotreba ovih izvora pomaže ne samo da se smanje emisije štetnih gasova već i da se smanji zavisnost EU od uvoza fosilnih goriva (posebno nafte i gasa). EU je jedan od najvećih potrošača energije na svetu. Ukupna potrošnja energije prelazi 1.800 miliona tona ekvivalentne nafte dok ukupna finalna potrošnja energije iznosi nešto manje od 1.200 miliona tona.\nVideli smo u prethodnim esejima posvećenim energetskoj politici Evropske unije da ona ima kakvu-takvu unutrašnju energetsku politiku. Ono što treba istaći jeste da EU ima i spoljnu energetsku politiku koja proširena na zemlje koje nisu članice kroz spoljne akcije poput Energetske zajednice. Energetska zajednica je zapravo jedna vrsta međunarodne organizacije koju čine EU i Albanija, Bosna i Hercegovina, Severna Makedonija, Kosovo i Metohija (u skladu sa Rezolucijom 1244), Moldavija, Crna Gora, Srbija i Ukrajina. Ona ima za cilj da proširi unutrašnje tržište energije EU na jugoistočnu Evropu i crnomorsku regiju. Specifični ciljevi Energetske zajednice su:\nprivlačenje investicija u proizvodnju energije i energetske mreže kako bi se osiguralo stabilno i kontinuirano snabdevanje,\nstvaranje integrisanog energetskog tržišta koji omogućava prekograničnu trgovinu, uključujući i izgradnju nove infrastrukture,\npovećanje sigurnosti snabdevanja,\npoboljšava stanje životne sredine u odnosu na energiju,\njačanje konkurencije na regionalnom nivou.\nSrbija je potpisnica Ugovora o Energetskoj zajednici, dokumenta koji je nastao kao rezultat procesa u kome je Evropska unija želela da uključi zemlje regiona u proces stvaranja panevropskog energetskog tržišta na način koji je dopuna i potpora procesu pridruživanja EU. Ovaj Ugovor su potpisale i ratifikovale i Ukrajina i Moldavija. Sve zemlje potpisnice su preuzele obavezu da usklade svoja nacionalna zakonodavstva sa grupom pravnih normi EU u oblasti energetike, životne sredine, obnovljivih izvora i konkurencije.\nSrbija se nalazi još uvek u početnoj fazi usaglašavanja sa evropskim zakonima u oblasti energetike. Republika Srbija je 21. septembra 2015. godine pismom predsedavajućeg Komiteta stalnih predstavnika Saveta obaveštena o rezultatu skrininga za Poglavlje 15 – Energetika. Republika Srbija ne može se smatrati dovoljno spremnom za pregovore o ovom poglavlju i ovo poglavlje bi moglo biti otvoreno onda kada EU utvrdi da su sledeća merila ispunjena: Srbija treba da predstavi Akcioni plan za usklađivanje sa pravnim tekovinama Evropske unije koje se tiču minimalnih rezervi nafte i naftnih derivata. Ovaj Akcioni plan treba da pokaže vremenski okvir za zakonodavno usklađivanje, za utvrđivanje mera koje treba preduzeti u hitnim slučajevima, za sticanje skladišnih kapaciteta i za postepeno povećavanje nivoa zaliha do dostizanja minimalnog nivoa koji je utvrđen pravnim tekovinama Evropske unije. Pored ovoga, Srbija bi trebalo da usvoji pravnoobavezujući plan, uključujući i vremenski okvir, za potpuno razdvajanje u gasnom sektoru kako bi sprovela pravne tekovine Evropske unije u oblasti unutrašnjeg tržišta. Ovaj plan treba da uključi razdvajanje vertikalno integrisanog javnog preduzeća u skladu sa jednim od modela koje predviđa Direktiva o gasu iz 2009. godine.\nKao što smo videli, uspostavljanje konkurencije na tržištu gasa jedno je od merila koje treba ispuniti za otvaranje Poglavlja 15. Istovremeno, to je jedna od preporuka koja se ponavlja u svakom Izveštaju Komisije u poslednje četiri godine.\nU oblasti unutrašnjeg energetskog tržišta (koji sadrži odredbe Trećeg energetskog paketa), Srbija je usvojila zakon o energetici krajem 2014. godine a od početka 2015. godine, tržište električne energije i gasa u Srbiji je potpuno otvoreno. Komisija često ističe da je neophodno jačati nezavisnost i kapacitet Agencije za energetiku Republike Srbije (AERS).\nIzmene zakona o planiranju i izgradnji koje su usvojene u decembru 2014. godine uvele su jednostavniji postupak odobravanja izgradnje energetskih objekata. Nisu zabeležene značajne investicije u sektoru obnovljive energije, što iz sadašnje perspektive znači da će biti teško da Srbija ostvari cilj od 27% bruto finalne potrošnje energije iz obnovljivih izvora do 2020. godine.\nKada je reč o standardima koja pripadaju sektoru energetske efikasnosti, Srbija zaostaje. Ministarstvo energetike ne raspolaže odgovarajućim administrativnim kapacitetom za izradu nacrta podzakonskih akata, dok Fond za energetsku efikasnost ne pokazuje značajne rezultate, iako je sa različitim opštinama zaključio 11 ugovora za projekte u ovoj oblasti. U Srbiji se godišnje emituje 6,2 tone (CO2) po glavi stanovnika, što je duplo više nego u zemljama na istom nivou ekonomskog razvoja. Treba napomenuti da je sigurnost snabdevanja električnom energijom bila ozbiljno ugrožena zbog štete koja je nastala za vreme poplava 2014. godine u rudniku uglja Kolubara.\nU oblasti nuklearne energije, i zaštite od zračenja, Srbija je usvojila uredbu kojom se uvodi program nuklearne bezbednosti, uredbu o sigurnosti nuklearnih objekata i nuklearnog materijala. Nacionalna strategija za taj sektor još uvek nije usvojena i potrebno je usklađivanje sa pravnim tekovinama EU u pogledu upravljanja radioaktivnim otpadom, isluženog goriva, zaštite od zračenja, nuklearne sigurnost i bezbednosti. Agencija za zaštitu od jonizujućih zračenja i nuklearnu sigurnost Srbije ne obavlja inspekcijski nadzor relevantnih ministarstava budući da joj fali kvalifikovano osoblje.\nPrema ocenama Komisije iz Izveštaja za 2019. godinu, Srbija je Poglavlju 15 umereno pripremljena. Ona naglašava da uprkos ograničenom napretku koji je postignut u brojnim oblastima, ostaju i nedostaci u pogledu reformi energetskog tržišta. Ovo je četvrti po redu Izveštaj Evropske komisije u kome je Srbija u oblasti energetike ocenjena sa umerenim stepenom pripremljenosti za članstvo u EU.\nU Izveštaju se navodi da Srbija ima visok stepen usklađenosti sa pravnim tekovinama EU u pogledu bezbednosti snabdevanja energijom. Međutim, nedostatak reformi tržišta gasa mogao bi da utiče na sigurnost u snabdevanju. U Srbiji su nastavljene pripremne aktivnosti za nadogradnju Trans-balkanskog energetskog koridora. Nastavljene su pripreme za izgradnju plinskog interkonektora sa Bugarskom, ali aktivnosti treba ubrzati, kako bi se postiglo puštanje u pogon zakazano za maj 2022. godine. Energetski sporazum između Srbije i Kosova* mora se sprovesti bez daljeg odlaganje kako bi se izbeglo da ovaj dugotrajni spor ima dodatne posledice za energetsku stabilnost i sigurnost.\nTržište veleprodaje električne energije funkcioniše, i obim trgovanja na organizovanoj berzi električne energije je porastao tokom 2018. godine. U sektorima električne energije i gasa, cene snabdevanja su deregulisane za sve kupce, ali domaćinstva i mali kupci imaju pravo na isporuku po regulisanim cenama.\nUsvajanje zakonodavstva o primeni biogoriva još uvek je u toku, kao i stvarna upotreba u sektoru transporta. Nacionalni cilj Srbije za obnovljive izvore energije za 2020. godinu je 27% od bruto konačnog iznosa potrošnje energije. Projekti vetroelektrana od 475 MV trenutno su u fazi izgradnje i Srbija beleži porast gradnje ovih objekata.\nSrbija je postigla određeni napredak u energetskoj efikasnosti kroz usvajanje podzakonskih akata. Neophodno je da se u domenu sekundarnog zakonodavstva postigne puna usklađenost, posebno sa Direktivom o energetskim performansama. Po pitanjima zaštite od zračenja i o nuklearnoj zaštiti donet je novi Zakon, koje je u skladu sa Konvencijom o nuklearnoj sigurnosti. Srbija je 2018. godine potpisala protokol sa Međunarodnom atomskom energijom.\nEvropska komisija dala je u poslednjem Izveštaju i određene preporuke Srbiji šta bi trebalo da uradi u ovom sektoru:\nda u potpunosti razdvoji i odradi sertifikovanje Srbijagasa i Jugorogasa, kao i da razvije konkurenciju na tržištu gasa, te da primeni uslove koje je Sekretarijat Energetske zajednice zatražio od izuzeća Gastransa, posebno mere koje povećavaju likvidnost na tržištu gasa;\nojača kapacitete ljudskih resursa i promovisanje investicija u energetsku efikasnost, uključujući i uspostavljanje održivog sistema finansiranja i iniciranje reformi za uvođenje tarifa za električnu energiju.\nTrenutno možemo primetiti da u debatama u domaćoj javnosti, kao i prilikom sprovođenja pojedinih projekata minihidroelektrana, izostaje ono što Komisija naglašava u svakom Izveštaju već nekoliko godina unazad, a to je da svaki dalji razvoj hidroenergije treba da bude u skladu sa mnogobrojnim propisima Evropske unije o zaštiti životne sredine. To se prvenstveno odnosi na sprovođenje procene uticaja na životnu sredinu, održavanje javnih rasprava, poštovanje zakonodavstva u oblasti upravljanja vodama, kao i u oblasti zaštite prirode.\nI dok se Srbija i dalje suočava sa izazovima primene Trećeg energetskog paketa, u toku je usvajanje novog paketa kojim je EU sebi zadala još ambicioznije ciljeve u oblasti obnovljivih izvora energije, energetske efikasnosti, kao i smanjenja gasova sa efektom staklene bašte do 2030. godine. Kako bi ispunila ove ciljeve, Evropska unija je rešila da postavi energetsku efikasnost na prvo mesto ali ostvarenje pomenutih ciljeva apsolutno nije moguće bez neizostavne koordinacije energetskih i klimatskih politika.\nGrejanje, transport, industrijska proizvodnja, ograničeni resursi, obnovljivi izvori, energetska efikasnost, uticaj na zdravlje ljudi i životnu sredinu: o svemu tome neophodno je pokrenuti javnu diskusiju u društvu jer odgovori na ova pitanja utiču na život svih građana. I pored toga, utisak je da je proces EU integracija jedini pokretač reformi u sektoru energetike, dok šira javnost nije u dovoljnoj meri upoznata sa ovim temama i izazovima koji nas čekaju.


Horor film na srpski način: Mladi Zlatiborci radili "štapom i kanapom" i uspeli nemoguće - OGLASNA TABLA - INFO\n13 децембра, 2019 04950\nKoliko puta ste od starih čuli – pazite šta radite, da vam potomci ne bi okajavali grehe. Ovom rečenicom vodila su se i dva hrabra momka iz Čajetine, David i Đorđe, koji su naoružani samo stvaralačkim entuzujazmom rešili da u jednoj maloj sredini naprave horor film baziran na narodnim verovanjima zlatiborskog kraja.\n„Radnja se bazira na dve porodične tragedije i tri vremenska intervala. Reč je o tipično srpskoj porodici koja je živela na selu pod Turcima, domaćin je sarađivao sa neprijateljem stoga su hajduci pobili celu porodicu, ali su izgubili iz vida da su tad nastradale i tri nevine kćerke. Radnja se zatim prebacuje u sadašnjost gde potomci hajduka ispaštaju zbog grehova svojih predaka“, ispričao je Đorđe za Rinu.\nFilm ovih zlatiborskih entuzijasta na Festivalu srpske fantastike nagrađen je Piramidom i tako su odneli pobedu nad filmovima koji su snimani sa mnogo većim budžetom. Tri puta prikazan je pred publikom u Čajetini, gde je izazvao opšte oduševljennje, tako da su ovi mladići dokaz da kad nešto dovoljno želite – to možete i da ostvarite.


Potpredsednik RS Ramiz Salkić: Dodik radi na stvaranju oružanih formacija | Novinska agencija Beta\nDodik pozvao Hrvatsku da prizna genocid HDH-a nad Srbima\n10:55 - Izbori 2018Šutanovac (DS): Strateška koalicija i za parlamentarne izbore\n11:50 - VestiJovanović (DSS): SNS neprihvatljiv partner\nREGION | 13.02.2018 14:45 > 13.02 15:00\nPotpredsednik Republike Srpske Ramiz Salkić izjavio je da će zatražiti pisanu informaciju o nabavci naoružanja za policiju RS, kako bi se utvrdilo da li je u skladu s propisima BiH. "Svedoci smo da predsednik entiteta RS (Milorad Dodik) radi na uspostavljanju neke vrste oružanih formacija. Ove formacije imaju različite oblike i različito se manifestuju", kazao je Salkić za sarajevski portal Vijesti.ba, komentarišući najavu da će MUP RS kupiti 2.500 automatskih pušaka.\n"Više ministarstava na nivou BiH bi trebalo da ima informacije i da da saglasnost za te aktivnosti. S obzirom na to da se radi o nabavci velike količine naoružanja, posebno bi o tome trebalo da imaju informacije bezbednosne agencije u Bosni i Hercegovini", kazao je Salkić.\n"Moje konstantno insistiranje na poštovanju Ustava RS, člana 97 koji govori o zastupljenosti konstitutivnih naroda u institucijama RS, pa tako i u MUP-u RS, dodatno je otežalo našu saradnju", rekao je Salkić.\n"To nije ni blizu poštovanja Ustava RS… Informacije koje imam, ustvari, dobijam iz materijala koji se koriste na sednicama Narodne skupštine RS, i dobija ih putem medija, kao i svi drugi gradjani", rekao je Salkić.\nOn smatra da je parada povodom 9. januara, Dana RS, koji smatra neustavnim praznikom, pokazala "na šta računa" predsednik RS Milorad Dodik.\n"Videli smo postrojavanje, kako je i sam ministar bezbednosti BiH (Dragan Mektić) rekao, paravojnih formacija pod nazivom Srbska čast, za čije potrebe su nabavljene i uniforme, a koji kažu da imaju više hiljada članova. Tu je i nekoliko hiljada policajaca koji sada dobijaju 'duge cevi'. Tu je i više desetina hiljada lovaca, koji imaju više komada naoružanja po članu", rekao je Salkić.\nPо njegovim rečima, i gradjani RS privatno poseduju veliku količinu oružja.\n"Uspostavljanjem Centra za obuku u Zalužanima, u čiju su izgradnju i rekonstrukciju uloženi milioni, evidentno je da predsednik entiteta ima neke skrivene i rezervne planove. Priča o demilitarizaciji je za javnu upotrebu i s ciljem gašenja Oružanih snaga BiH, a ne sa stvarnim ciljem da ovde vlada trajni mir. Jer, ove aktivnosti koje sam pobrojao, pokazuju suprotno od javnog istupa predsednika RS", zaključio je Salkić.\nŠutanovac (DS): Strateška koalicija i za parlamentarne izbore\nJovanović (DSS): SNS neprihvatljiv partner


ekonomski forum u Skoplju | Novosti.rs\nekonomski forum u Skoplju\nPREDSEDNIK Privredne komore Srbije Marko Čadež poručio je danas na regionalnom ekonomskom forumu u Skoplju da je cilj da privredni znatno olakša poslovanje u regionu i da prevoznici nula minuta čekaju na granici.\nKRAJ ZAKLJUČAVANJA DUGOG DEVET MESECI: Građani Melburna pohrlili kod frizera, u pabove, na bazene\nStanovnici Melburna pohrlili su danas u ranim jutarnjim časovima u gradske pabove, restorane i frizerske salone, pošto je najduže "zaključan" grad na svetu izašao iz poslednje serije ograničenja zbog suzbijanja širenja kovida-19.\n22. 10. 2021. u 12:59\nCRNI DANI ZA VLAHOVIĆA: Fiorentina mu smešta aferu\nSrpski reprezentativac Dušan Vlahović odbio je da produži ugovor sa Forentinom čime je sebi napravio veliki problem.\n22. 10. 2021. u 12:58\nLIDERI 27 zemalja članicva EU sa samita u Briselu pozvali su danas na jačanje napora u cilju prevazilaženja neodlučnosti, koju građani imaju kada je reč o vakcinaciji protiv Kovid-19.\n22. 10. 2021. u 12:57\nEPARHIJA BANJALUČKA SPREMNA : Dolazak patrijarha Porfirija velika radost\nPRVO PRAVE STANICE, PA TUNELE: Stanko Kantar, direktor JKP "Beogradski metro i voz" povodom početka gradnje depoa na Makišu\nPOČINJEMO uklanjanjem gornjeg sloj zemljišta, potom se nasipa sloj krupnijeg kamena. Sledi nasipanje peska do kote 74, dva metra.\n22. 10. 2021. u 12:53\nDŽEKA SRBIN DOVEO U INTER: Prodavali su me Juventusu, a onda je stigao poziv iz Milana...\nEdin DŽeko je dolaskom u Inter privukao mnogo pažnje, ali je pokazao da Italijani nisu pogrešili kada su ga doveli.\n22. 10. 2021. u 12:50\nPANIKA U EU: Lideri pozivaju na hitne mere protiv skoka cena energije\nLIDERI Evropske unije su se danas, na samitu u Briselu, dogovorili o nizu akcija koje bi trebalo da na kratki rok ublaže, a dugoročno zaštite, privredu i građane EU od skoka cena energije.\n22. 10. 2021. u 12:46\nDINAMOV ALBANAC U CENTRU SKANDALA: Ademi vređao novinara koji mu je dobacivao sa tribina (VIDEO)\nFudbaleri Dinama iz Zagreba poraženi su u Beču od Rapida sa 2:1 u meču trećeg kola Lige Evrope.\n22. 10. 2021. u 12:43\nČUVENA "KAĆUŠA" NA TRGU REPUBLIKE: Dušan Svilar uveličao manifestaciju obeležavanja oslobođenja Beograda\nJEDNU od najprepoznatljivijih ruskih pesama, čuvenu "Kaćušu", peva tenor Dušan Svilar u okviru manifestacije "Dani slobode" na Trgu Republike.\n22. 10. 2021. u 12:42\n13:00 NLB BANKA I KOMERCIJALNA BANKA PODSEĆAJU: Zahtevi za subvencionisane poljoprivredne kredite do 1. novembra\n12:59 KRAJ ZAKLJUČAVANJA DUGOG DEVET MESECI: Građani Melburna pohrlili kod frizera, u pabove, na bazene\n12:58 CRNI DANI ZA VLAHOVIĆA: Fiorentina mu smešta aferu\n12:57 BLIŽI SE REŠENJE PROBLEMA? Lideri EU pozvali na prevazlazenje neodlučnosti o vakcinama\n12:54 EPARHIJA BANJALUČKA SPREMNA : Dolazak patrijarha Porfirija velika radost\n28 OSUMNJIČENI BIO NA SAHRANI ĐOKIĆA: Čudno se ponašao, a evo šta je rekao ženi u noći ubistva\nPREDSEDNIK U BORU Vučić: Otvorili smo najmoderniji rudnik, zaposleno je još 1.780 ljudi (VIDEO)\nPRIRPEMNA NASTAVA ZA MATURANTE: Za matematiku i fiziku 80.000 dinara


Obaveštenje kompanije Tehnologika – IKT Klaster Centralne Srbije\nObaveštenje kompanije Tehnologika\nSOLIDWORKS - Work out of office\nObzirom na komplikovanu epidemiološku situaciju, želimo da vas obavestimo da Tehnologika Tim i dalje radi u punom kapacitetu i pruža kontinuiranu tehničku podršku! Svaki korisnik kome je potrebna konsultacija i pomoć, može nas kontaktirati na poznate telefone i/ili e-mail adrese.\nSOLIDWORKS je softver za mašinsko projektovanje i automatizaciju procesa pomoću parametarskog modelovanja punih tela. Omogućava da osnovnu 2D skicu pretvorite u 3D model pomoću jednostavnih, ali visokoefikasnih alatki za modelovanje. Uz to, SOLIDWORKS generiše i tehničke crteže međusobno povezanih elemenata, delova i sklopova.\nPrvenstveno je namenjen inženjerima mašinske sturke, kojima se na ovaj način otvaraju nove mogućnosti u projektovanju. Ubrzava razvoj proizvoda i umanjuje greške prilikom projektovanja. Krajnji ishod je mogućnost puštanja visokokvalitetni proizvoda na tržište.\nZa Vas koji imate potrebu za radom van kancelarije, pogledajte ovaj DOKUMENT koji će Vam pomoći kako i na koji način možete da aktivirate/deaktivirate Vašu SOLIDWORKS licencu.\nSve ostale informacije, možete pronaći na našem sajtu www.technologica.rs ili na našoj Linkedin stranici.\nTehnologika Tim - 011/4000-421


Prijedlog Zakona o porezu na dohodak FBiH - JavnaRasprava.ba\nZa: 88 Protiv: 1382\nOvim zakonom se mijenja način oporezivanja poreza na dohodak i to na način da se dohodak do 800 KM oporezuje sa stopom od 10%, a sa 20% se oporezuju prihodi preko 800 KM. Lični odbitak, prema ovom zakonu iznosi 700 KM mjesečno, odnosno 8.400 KM godišnje.\nKoje je Vaše mišljenje o zakonu: Prijedlog Zakona o porezu na dohodak FBiH\nZakon je u proceduri u Parlamentu FBiH\nLični odbitak iznosi 700 KM mjesečno ili 8.400 KM godišnje.\nZa: 75 Protiv: 692 Detaljnije\nPorez na primanja do 800 KM je 10%, a porez na primanja veća od 800 KM je 20%.\nZa: 43 Protiv: 664 Detaljnije\nSavez samostalnih sindikata BiH oglasio se saopćenjem za javnost u kojem se oštro protive nedavno donesenim zakonima o doprinosima i porezu na dohodak. Pozvali su Vladu FBiH da povuče prijedloge zakona i vrati ih na dodatno usaglašavanje.\n"Naime, prijedlozima zakona će de facto doći do ukidanja toplog obroka, naknada za prijevoz i regres čime će se izvršiti dodatni udar na džepove radnika. S obzirom da, ukoliko ne dođe do potpisivanja Općeg kolektivnog ugovora i granskih kolektivnih ugovora, koji su propisivali obavezu poslodavcima za isplatu pomenutih naknada, više neće postojati zakonska obaveza poslodavaca da isplaćuju naknade, sasvim je opravdano očekivati da će doći do njihovog ukidanja", saopćili su.\nOvim će biti, kako kažu, naročito pogođen realni sektor, u prvom redu radnici kod privatnih poslodavaca, posebno tamo gdje nema ni sindikata.\n"Ne postoje nikakve garancije da će ove naknade biti transformisane u plaću radnika u istom iznosu (to će praktično ovisiti od dobre volje poslodavca), tako da je pitanje njihovog poreskog tretmana u ovom slučaju potpuno irelevantno. Ako se to desi, a velika vjerovatnoća je da će se desiti, biće to daleko ozbiljniji problem i gubitak za one radnike koji su značajan dio svojih „plaća“ primali kroz topli obrok i prijevoz (u prosjeku 200 KM mjesečno) nego postavljanje praga, odnosno definisanje poreske stope. Time se opravdanje predlagača da se želi postići poreska neutralnost pokazuje kao potpuno nerealno i neargumentovano", naveli su.\nTakođe, dodaju i da je neophodno da se što prije uradi tačna projekcija finansijskih efekata primjene predloženih zakona, jer se samo tako može steći realna slika o tome šta ustvari radnike očekuje.\nSavez samostalnih sindikata BiH, Savez samostalnih sindikata Bosne i Hercegovine je doborovoljna i interesna organizacija radnika koji su organizovani kroz granske sindikate i unije-članice SSSBiH sa područja Bosne i Hercegovine.\nSa 3 odgovora najaktivniji parlamentarac u ovom parlamentu:\nSa 30 pitanja najaktivniji zakon u istoj kategoriji:\nPrijedlog Budžeta Federacije BiH za 2019. godinu


Razvijanje partnerstava sa privatnim sektorom u BFC SEE opštinama i gradovima | Privredna Komora Republike Srpske – Chamber of Commerce and Industry of Republic Srpska\nBy Vladimir Blagojevic 14/12/2017 BFC SEE, Novosti iz Komore, slide No Comments\nU okviru inicijative koju je nedavno pokrenula mreža BFC SEE u saradnji sa GIZ ORF MMS-om, za podršku razvoja javno-privatne saradnje u opštinama BFC SEE, održan je info dan „Javno-privatna interakcija kroz razvojna partnerstva u opštinama BFC SEE“, 14. decembra u hotelu Crown Plaza u Beogradu. Info danu su prisustvovali predstavnici 26 sertifikovanih opština iz Bosne i Hercegovine, Makedonije i Srbije.\nCilj informativnog dana bio je predstaviti mogućnosti koje ovaj program nudi sertifikovanim opštinama. Na radionici identifikovana su potencijalna privredna društva i projektne ideje koje bi se realizovale u skladu sa kriterijumima ovog programa.\nU narednom periodu predstoji organizovanje okruglih stolova za privredna društva kojima bi se predstavio DeveloPPP.de program.


U slučaju da je kompanija IKEA vaš najbolji prijatelj, onda znate koliko ona rešeja nudi kada je u pitanju dizaniranje i činjenje naših površina boljim, interesantnijim i komfornijim na najlakši mogući način.\nSada vam predstavljamo nekoliko najboljih komada švedskog brenda, koji vam omogućuju maksimalnu slobodu prilikom prilagođavanja i oslobađaju vašu kreativnost prilikom dizajniranja spoljnih površina, bilo da se radi o malim balkonima, velikim terasama ili dvorištima.\nNameštaj kompanije IKEA razvija vašu maštu i omogućuje vam da startujete svoje projekte kao nikada do sada. Najpopularnija ideja jesu eksterijerni barovi ili korpe za hlađenje pića, kreirani od IKEA barskih kolica, pretvorenih u stilske predmete obeležene bojama i izgledom koji preferirate ili od nekoliko komoda u drugom slučaju.\nUkoliko vam je potreban mali komad, iskoristite neku od IKEA sadilica i dodajte im podmetače, što će biti sasvim dovoljno za stvaranje krajnje jednostavnog bara. Mesta za sedenje su druga stavka na svačijoj listi, a u našim eksterijerima jedna klupa će završiti posao. Nevezano sa vašim izborom IKEA modela, sve što je potrebno jeste da ga prefarbate i dekorišete kako god da želite.\nU slučaju da se osećate posebno kreativnim, možete iskoristiti IKEA dnevni krevet i pretvoriti ga u udobnu sofu namenjenu eksterijerima. Poslednje, ali ne i najmanje važno jeste dodavanje stočića, a u ovom slučaju najbolje je opredeliti se za male piknik modele, neke od modela hoklica kompanije IKEA ili bilo koji niski komad kreiran od klupe ili običnog modela, što takođe donosi obilje mogućnosti za probu.\nKada se radi o ostalim veoma interesantnim modifikacijama IKEA nameštaja, kao prve, nameću se sadilice ovog brenda. Biljke u saksijama i cvetne vrste mogu svaki eksterijerni prostor učiniti daleko živopisnijim, dok njihove saksije ne morate svrstati u konvcencionalne norme i slobodno koristite bilo koje činije po svom izboru, ujedno kreirajući pomalo slobodouman izgled. IKEA Lattenrost daske, sa druge strane, mogu biti pričvršćene na zidne površine i pomoći vam da dobijete predivne nosače svojih saksija, što je idealno rešenje za male površine i balkone.


Na Zlatiboru niče ekološko naselje 'Jelena Anžujska' - Novosti - Turistički svet\nNa Zlatiboru niče ekološko naselje "Jelena Anžujska"\nNa atraktivnoj lokaciji u blizini magistrale, na samom ulazu u urbani deo Zlatibora, ali dovoljno izdvojeno od turističke vreve, u toku je izgradnja ekološkog naselja "Jelena Anžujska", čiji je investitor kompanija "Inobačka" iz Novog Sada.\nVrednost investicije je 7 miliona evra, a u okviru ovog ulaganja predviđena je proizvodnja prefabrikovanih elemenata u proizvodnom pogonu "Inobačke", izgradnja objekata i celokupna infrastruktura koja je neophodna za planinski kompleks.\nU kompaniji "Inobačka" očekuju da će naselje biti završeno do kraja godine, dok će vlasnici nekretnina biti u mogućnosti da se useljavaju već početkom 2016. godine.\n- U ovoj fazi izgradnje izuzetno smo zadovoljni odzivom i samom prodajom nekretnina. Trudili smo se da obezbedimo visok nivo kvaliteta po optimalnoj ceni, a u ovom momentu je u ponudi za prodaju još polovina kapaciteta – kaže za portal "eKapija" projektni menadžer u preduzeću "Inobačka" Marija Babić.\nOna dodaje da su kupci nekretnina u planinskom naselju "Jelena Anžujska" uglavnom porodice sa decom koje imaju želju da provode vreme u planinskom okruženju i uživaju u aktivnom odmoru.\n- Osim toga primili smo puno zahteva i iz dijaspore, uglavnom od naših ljudi koji žele da se vrate u Srbiju i koji vide Zlatibor kao idealnu lokaciju, jer je na samo par sati udaljen od Beograda i primorja – kaže Babić.\nStanovi, sportski sadržaji, restorani…\nBuduće naselje sa 60 stanova i sa svim neophodnim sadržajima, poput restorana, supermarketa, trim i biciklističkih staza, svojim arhitektonskim rešenjem trebalo bi da se uklopi u prirodni ambijent. Naselje je projektovano tako da poseduje tri celine – "Lug", koja se nalazi u šumovitom delu, potom "Dolina", kroz koju protiče potok, a treća je "Jorgovan", sa dvorištima u kojima će dominirati miris te biljke.\nU kompaniji "Inobačka" istakli su da je u procesu prikupljanja potrebnih dozvola, lokalna samouprava iskazala izuzetno dobru saradnju i profesionalizam, kao i da su "prvi put u Srbiji naišli na takav prijem", jer je "opštinska uprava bila profesionalna i veoma kooperativna".\nZa Zlatibor su se, kako kažu, odlučili jer je to jedna od najatraktivnijih turističkih destinacija na prostoru bivše Jugoslavije, poseduje svu neophodnu komunalnu infrastrukturu, a odnos lokalne samouprave prema investitorima je odličan.\n- Sve to je uticalo da investiramo 7 miliona evra u ovaj projekat. Zbog takvog odnosa opštine Čajetina već planiramo nove projekte na Zlatiboru, koji će biti još veći od naselja "Jelena Anžujska" – poručuje investitor.\nDirektor "Inobačke", Danilo Babić, rekao je ranije, da je sa lokalnom samoupravom postignut poseban dogovor, koji podrazumeva da ta kompanija, zbog specifičnosti naselja, sama izgradi komunalnu infrastrukturu na toj parceli, poput puta do same lokacije, vodovoda i kanalizacije, a zauzvrat opština će umanjiti naknadu za gradsko građevinsko zemljište.\n"Inobačka" je porodična kompanija koja je osnovana 1990. godine i bavi se stanogradnjom, trgovinom građevinskih materijala i proizvodnjom prefabrikovanih betonskih elemenata.\nIzvor: eKapija, Foto: jelenaanzujska.com


Originalno dizajnirani stan u Veneciji\nPronalazak stana u starinskoj zgradi, koja nije izgubila sve svoje kvalitete i odlike stila, može biti veoma težak zadatak. Stanovi u starim zgradama, koje datiraju sa početka prošlog veka, veoma su popularne opcije na koje se odlučuju brojni ljudi. Ovi stanovi mogu biti znatno pristupačniji od onih koji su novoizgrađeni, s tim što ponekada mogu od svojih novih vlasnika zahtevati izobilje renoviranja i preuređivanja, kako bi ponovo zasijali starim sjajem.\nAko biste želeli i sami da posedujete ovakav prostor, ovog puta vam predstavljamo savršeni primer modernizacije starinskog prostora, koji je dobio novi sjaj, pored starog koji je zadržao.\nOvaj stan nalazi se u staroj zgradi koja datira iz 1926.godine i ima četiri sprata, a nekada je bila sedište telefonske kompanije. Danas, ova građevina u sebi ima kancelarijske i galerijske prostore, kao i stan o kom vam govorimo, koji kao šlag na torti ima krovnu baštu.\nOvaj venecijanski loft, redizajnirao je Alexander Design studio, koji je inkorporirao monohromatsku paletu sive boje, ispresecanu detaljima od drveta, nežnim, taktilnim teksturama i originalnim industrijskim detaljima.\nOtvoreni plan prostora koji je u ovom loftu negovan, uživa u masivnim prozorima i svim njihovim beneficijama – čitav stan okupan je prirodnom svetlošću i iz svakog kutka nudi predivan pogled. Originalni stubovi strukture prostora kreirali su sami po sebi neku ideju podele ovog stana, koji sadrži dnevnu sobu, kuhinju, trpezariju, odvojenu ložu za sedenje, radnu sobu, spavaću sobu, dva kupatila, teretanu i ljuljašku.\nVerujemo da bi mnogi ljudi život u ovom stanu posmatrali kao ostvarenje sna, ako ne zbog njegovog dizajna koji je oličenje genijalnosti, onda zbog činjenice da se nalazi u jednom od najlepših gradova sveta – Veneciji.\nIzvor: Design Milk / mojenterijer.rs


Written by Biomed\nMršavite dok spavate! Biomed 4 Ultra je prirodni preparat za mršavljenje (smanjenje telesne mase) koji sadrži 80% prirodnog meda i 20% lekovitog bilja (Betulae folium, Cynosbati fructus i Ribis nigri fructus). Biljna vlakna koji Biomed 4 Ultra sadrži predstavljaju nesvarljive delove biljnih ćelija pre svega ugljenih hidrata kao što su celuloza, hemiceluloza i lignin koji ne podležu procesima degradacije u crevima.\nMed koji se nalazi u preparatu snabdeva organizam potrebnom količinom minerala, proteina, vitamina i ostalih neophodnih materija i stvara osećaj sitosti.\nRecepture koje se koriste u proizvodnji Biomedovih preparata zasnovane su na porodičnoj tradiciji koja datira iz 1883. godine. Još mnogo ranije, pre 2000 godina, u drevnoj Grčkoj i Egiptu korišćeni su slični prirodni recepti za smanjenje telesne mase.\nRezultati kliničkih istraživanja:\nNe preporučuje se osobama koje imaju teži oblik dijabetesa i dojiljama ( jer bilje može uticati na ukus mleka). Preparat može da se koristi sve dok se ne postigne željena masa - više tretmana za redom ili sa pauzom.\nSvi Biomedovi preparati proizvedeni su u skladu sa zahtevima standarda H.A.C.C.P, ISO 9001:2000 i ISO 22000:2005 To je preventivni sistem koji osigurava bezbednost hrane tokom proizvodnje. Cilj je dobijanje proizvoda potpuno bezbednog po zdravlje potrošača.\nKompanija Biomed je dobitnim i prestižne nagrade International Star for Quality u platinastoj kategorili, u okviru manifestacije International Business Initiative Directions održanoj u Ženevi 2008godine.\nKompanija Biomed nedavno je implementirala standarde H.A.C.C.P, ISO 9001:2008 i ISO 22000:2005\n© 2020 Biomed - preparati za mršavljenje, preparati protiv pušenja i alkoholizma


Vest je preuzeta sa sajta Delegacija Evriopske unije u Republici Srbiji\nPravosudna akademija je, zahvaljujući pomoći Evropske unije, kupila IКT opremu za uspostavljanje savremenog data centra, lokacije za hitni oporavak podataka, i dnevno funkcionisanje sistema na nivou pojedinačnog korisnika.\n“Pored video i interaktivnih kurseva, čija sadržina se priprema unapred, biće omogućeno i održavanje onlajn obuka u realnom vremenu. To znači da će predavači moći da drže obuke koje će korisnici pratiti sa svojih računara sa bilo koje lokacije, uz potpun pristup radnim materijalima koje predavači koriste. Takođe, polaznicima će biti omogućena direktna komunikacija sa predavačima, tako da će, kroz interaktivan pristup, učestvovati u rešavanju postavljenih problema i pitanja. Na kraju obuke, naši polaznici će popunjavanjem upitnika evaluirati celu obuku.”\nOznake obuka\tPravosudna akademija\tEvropska unija\tNenad Vujić\tvideo\tprogram\telearning\tCOVID 19\taplikacija


Predloženo donošenje odluke o podnošenju kandidature za članstvo Srbije u EU do kraja godine\n19. decembar 2009. |\nBeograd, 19. decembar 2009. godine - Savet za evropske integracije, kojim je predsedavao predsednik Vlade Mirko Cvetković, a kome se obratio i predsednik Republike Boris Tadić, održao je danas sednicu na kojoj je predložio Vladi da donese odluku o podnošenju zahteva za prijem Republike Srbije u članstvo EU do kraja 2009. godine.\nOvu odluku Savet je doneo u svetlu činjenice da članstvo u EU predstavlja dugoročni strateški cilj naše zemlje, a imajući u vidu pozitivne ocene o napretku Srbije iznete u nedavno objavljenim dokumentima Evropske komisije - Strategiji proširenja za 2009 -2010. godinu, kao i u Izveštaju o napretku Srbije u procesu evropskih integracija za 2009. godinu.\nU zaključcima sa sednice, navedeno je i da je Savet razmotrio i usvojio Informaciju o napretku Republike Srbije u procesu približavanja EU za period jun-decembar 2009. godine.\nSavet je pozdravio napore koje su državni organi Srbije, uz podršku građanskog društva, uložili u ispunjenje kriterijuma potrebnih za ukidanje viza građanima Srbije, kao i za otpočinjanje primene Prelaznog trgovinskog sporazuma između Evropske zajednice i Republike Srbije.\nOvi napori omogućili su Evropskoj uniji da donese odluku o stavljanju naše zemlje na listu onih čijim građanima nije potrebna viza za putovanja u države potpisnice Šengenskog sporazuma, ali i odluku o početku primene Prelaznog sporazuma.\nSavet je uputio poziv Vladi da nastavi intenzivne napore na okončanju saradnje sa Međunarodnim krivičnim sudom za bivšu Jugoslaviju, kako bi se omogućio dalji napredak Srbije u procesu evropske integracije.\nVlada Srbije osnovala je Savet za evropske integracije 2002. godine, kao najviše telo zaduženo za davanje strateških smernica i stvaranje nacionalnog konsenzusa po pitanju pristupanja Srbije Evropskoj uniji, koje je danas zasedalo po osmi put, a treći u mandatu ove vlade.\nNa sednici Vlade održanoj 27. novembra 2008. godine imenovan je aktuelni saziv Saveta za evropske integracije Vlade Srbije.


Počela prijava za 100 evra: Obavezno se prijavite, vaše su pare - JUGPRESS\nPočela prijava za 100 evra: Obavezno se prijavite, vaše su pare\nPostavio: Jugpress 13 Maja, 2020\nDanas je počella prijava građana za 100 evra pomoći iz budžeta Srbije.\nSajt na kojem građani mogu da se prijave je idp.trezor.gov.rs, dok penzioneri i građani koji primaju socijalnu pomoć ne treba da se prijavljuju za taj novac, već će biti isplaćen po automatizmu.\nU toku prva tri sata pola miliona građana Republike Srbije se prijavilo za isplatu novčane pomoći u iznosu od 100 evra preko portala Uprave za trezor.\n“Pozivam sve građane Srbije da iskoriste jedan deo paketa ekonomske pomoći, isplatu 100 evra”, rekao je Mali za RTS.\nOn je dodao da će u petak početi da radi i kol centar i da će tada preko medija biti objavljen broj telefona na koji će građani moći da se prijave.\nMali je rekao da će u petak po automatizmu početi isplata 100 evra za penzionere i one koji primaju novčano-socijalnu pomoć, podsetivši da oni ne moraju da se prijavljuju.\nMinistar je rekao da će prijava za 100 evra trajati do 5. juna, a da će isplata se vršiti sukcesivno, na svakih pet dana.\nZa tu meru, kako je rekao, država je predvidela oko 60 milijardi dinara.\nPravo na novčanu pomoć imaju svi punoletni državljani Republike Srbije, sa važećom ličnom kartom i prebivalištem u Republici Srbiji. Potrebno je samo da unesu broj lične karte, matični broj, kao i da izaberu banku preko koje žele da im se isplati novac, bez obzira na to da li imaju otvoren račun ili ne.\nArhive Odaberite mjesec Juli 2020 (94) Juni 2020 (531) Maj 2020 (535) April 2020 (603) Mart 2020 (676) Februar 2020 (454) Januar 2020 (434) Decembar 2019 (483) Novembar 2019 (479) Oktobar 2019 (519) Septembar 2019 (441) August 2019 (448) Juli 2019 (451) Juni 2019 (389) Maj 2019 (512) April 2019 (472) Mart 2019 (487) Februar 2019 (411) Januar 2019 (461) Decembar 2018 (485) Novembar 2018 (477) Oktobar 2018 (495) Septembar 2018 (455) August 2018 (521) Juli 2018 (495) Juni 2018 (475) Maj 2018 (491) April 2018 (435) Mart 2018 (457) Februar 2018 (376) Januar 2018 (498) Decembar 2017 (463) Novembar 2017 (399) Oktobar 2017 (407) Septembar 2017 (397) August 2017 (402) Juli 2017 (292) Juni 2017 (389) Maj 2017 (383) April 2017 (498) Mart 2017 (522) Februar 2017 (352) Januar 2017 (416) Decembar 2016 (467) Novembar 2016 (469) Oktobar 2016 (344) Septembar 2016 (310) August 2016 (271) Juli 2016 (318) Juni 2016 (330) Maj 2016 (315) April 2016 (420) Mart 2016 (340) Februar 2016 (287) Januar 2016 (282) Decembar 2015 (371) Novembar 2015 (332) Oktobar 2015 (358) Septembar 2015 (314) August 2015 (318) Juli 2015 (308) Juni 2015 (280) Maj 2015 (171)


Učenici OŠ "Vuk Karadžić"obilježavaju Dan planete Zemlje - RTV-KD Kozarska Dubica\nUčenici OŠ “Vuk Karadžić”obilježavaju Dan planete Zemlje\nOsnovna škola „Vuk Karadžic“ prvi put ove godine obilježava različitim aktivnostima 22.april Dan planete Zemlje. Inicijativu su , uz podršku nastavnog osoblja, pokrenule Tamara Boras, nastavnica informatike i tehničkog obrazovanja i Ana Vrban, nastavnica geografije, ali su se ovoj akciji najviše obradovali učenici.\n„U toku mjeseca aprila proveli smo nekoliko aktivnosti kojima smo željeli skrenuti pažnju na značaj očuvanja naše okoline, ali i cijele planete. Učenici šestih razreda radili su na uređenju školskog dvorišta, farbanju klupa i korpi za otpatke,dok su učenici ostalih viših razreda sadili novo drveće oko škole“, kazala je Vrbanova.\nOna je dodala da će učenici nižih razreda zajedno sa svojim učiteljicama , čim to dozvole vremenske prilike, posaditi cvijeće u školske cvjetnjake, te da će na časovima tehničkog obrazovanja izrađivati korpe za smeće od recikliranog materijala, koje će biti postavljene na nekoliko mjesta u školskom dvorištu.\n„U petak, 22.aprila , kada se obilježava Dan planete Zemlje, učenici će na časovima tehničkog obrazovanja i geografije razgovarati o značaju očuvanja prirodne sredine i cijele planete Zemlje , a biće riječi i o tome kako svaki pojedinac može uticati na to da se planeta sto manje zagađuje i ostavi što čistija budućim generacijama“, rekla je Vrbanova.\nOna je istakla da se sve ove aktivnosti sprovode sa ciljem da se podigne svijest kod učenika, ali i roditelja o očuvanju prirodne sredine.


Smanjenje administrativnog opterećenja poslovnih subjekata uz poseban naglasak na usaglašavanju propisa između entiteta i smanjenje parafiskalnih nameta. - Monitoring implementacije Programa mjera iz Proširenog aranžman za Bosnu i Hercegovinu - Extended Fund Facility (EFF), finansijski podržanog od Međunarodnog monetarnog fonda\nUz pomoć USAID-a, analizirati parafiskalne namete na svim nivoima vlasti, a vlade dva entiteta i Vijeće ministara razradit će planove s ciljem njihovog smanjenja.\nParafiskalni nameti su naknade koje privredni subjekti i građani plaćaju za korištenje određenih dobara ili usluga. Poslodavci u BiH su se, međutim, žalili da su parafiskalni nameti previsoki, te da se ne koriste za održavanje plaćenih dobara ili usluga. Smatra se da trenutno postoji više od 4.000 parafiskalnih nameta na svim nivoima, iako tačan broj nije poznat. Da bi poslovao, privredni subjekt se mora držati oko 20 zakona vezanih za parafiskalne i fiskalne namete. BiH je na 81. od 190 mjesta „Doing Business“ liste po lakoći poslovanja. Smanjenje parafiskalnih nameta rasteretilo bi realni sektor, te povećalo konkurentnost domaćih kompanija.\nNapredak i komentar: Formirani su entitetski registri parafiskalnih nameta uz pomoć USAID-a, koji obuhvataju institucije BiH, te entitetske, kantonalne i opštinske vlade. U novom Dopunskom pismu namjere iz januara 2018. godine, institucije BiH obavezale su se da usvoje planove smanjenja parafiskalnih nameta do kraja juna 2018. godine.


Turska opozicija formalno podnijela zahtjev za anuliranje referenduma\nGrađani ispred Visokog izbornog tijela u Ankari sa žalbama, 18. april 2017.\nGlavna turska opoziciona partija, Republikanska narodna stranka, podnijela je u utorak formalni zahtjev za anuliranje referenduma o ustavnim promjenama zbog neregularnosti tokom glasanja.\nZamjenik predsjednika Republikanske narodne partije Bulent Tezcan izjavio je da su rezultati referenduma nelegitimni i da će partija koristiti sva pravna sredstva da ih ospori.\n"Zahtijevamo poništavanje ovog referenduma", rekao je Tezdžan.\nZa promjene ustava kojima se proširuju predsjednička ovlašćenja, prema nezvaničnim rezultatima, glasalo je 51,18 odsto birača, a 48,82 odsto je bilo protiv.\nStotine ljudi okupilo se u utorak ispred kancelarija izborne komisije u Ankari u Istanbulu kako bi predali zahtjeve da izborna komisija, (Visoko izborno tijelo), promijeni odluku da više od milion glasačkih listića bez zvaničnog pečata prizna kao važeće.\nEvropska posmatračka misija, sačinjena od pripadnika Organizacije za evropsku bezbjednost i saradnju (OSCE ) i Parlamentarne skupštine Savjeta Evrope (PACE) koja je nadgledala referendum u Turskoj u ponedjeljak je saopštila da uslovi u kojima je održan referendum nijesu bili u skladu sa evropskim standardima.


Kontinuirano zalaganje Srbije za unapređenje regionalne saradnje\nMinistar spoljnih poslova u Vladi Republike Srbije Nikola Selaković izjavio je danas da je jedan od prioriteta nove Vlade Srbije dalje angažovanje na unapređenju regionalne saradnje.\nSelaković je, obraćajući se na video-konferenciji ministrima inostranih poslova učesnica „Berlinskog procesa“, rekao da je to prirodan nastavak kontinuiranog zalaganja Srbije za jačanje međusobnih veza u nizu oblasti, posebno kroz regionalne inicijative i procese.\nPrema njegovim rečima, od suštinske važnosti je to što su u fokus skupa stavljene dve teme: pitanje mladih, posebno saradnja mladih na Zapadnom Balkanu, i uloga civilnog društva u regionu.\nMinistar je konstatovao da savremeni fenomen migracije mladih ljudi nije izazov sa kojim se suočava samo Srbija, već i ceo region, ali i mnoge druge evropske zemlje, uključujući i neke od članica Evropske unije.\nOn je podsetio na to da je Vlada Srbije, kako bi se efikasno suočila sa fenomenom ekonomskih migracija, u martu ove godine usvojila „Ekonomsku migracionu strategiju za period 2021–2027“, a njen prvi trogodišnji akcioni plan se posebno odnosi na mlade i predviđa vrlo konkretne mere.\nSelaković je rekao da su neke od ovih mera primena programa „Moja prva plata“, bespovratna pomoć za mlade poljoprivrednike koji registruju poljoprivredno gazdinstvo, kontinuirana pomoć mladim naučnicima i istraživačima i unapređenje mera za obezbeđivanje stanovanja.\nMinistar je, osvrćući se na pitanje uloge civilnog društva u regionu, što je bila druga tema današnjeg sastanka, istakao da je Vlada Srbije u svakom trenutku spremna na saradnju sa civilnim sektorom, na šta jasno ukazuje i izjava predsednika Republike Aleksandra Vučića da civilni sektor jeste naš istinski partner u izgradnji demokratije.\nOn je uputio poziv učesnicama „Berlinskog procesa“ da razmotre mogućnost da Fondu za Zapadni Balkan doprinesu odgovarajućim donacijama, kao jedinoj regionalnoj organizaciji koja je u isključivoj nadležnosti ministara spoljnih poslova i predstavlja njihovo jedinstveno sredstvo za unapređenje regionalne saradnje, ali istovremeno služi razvoju civilnog društva i produbljivanju kontakata među građanima regiona.\nZbog nas samih, budućih generacija i zajedničkog prosperiteta potrebno je učiniti takve korake i dati punu šansu regionalnoj saradnji, stabilnosti u regionu i daljem napretku svih sa Zapadnog Balkana ka punopravnom i zasluženom članstvu u EU, rekao je Selaković.\nReagujući na stavove koje je na konferenciji iznela tzv. ministarka inostranih poslova Privremenih institucija samouprave u Prištini Meljiza Haradinaj Stubla, Selaković je izrazio žaljenje što ona nije razumela smisao formata i razloge zbog kojih je savezna kancelarka Angela Merkel 2014. godine inicirala „Berlinski proces“.\nMinistar je naglasio da bi bilo bolje da se Privremene institucije samouprave u Prištini posvete sprovođenju sporazuma iz Brisela i formiranju Zajednice srpskih opština, umesto što zloupotrebljavaju format „Berlinskog procesa“ za iznošenje jednostranih viđenja događaja iz prošlosti, napomenuvši da je smisao ovog procesa budućnost regiona i sve što može da je učini boljom.\nDanašnjem ministarskom sastanku učesnica „Berlinskog procesa“ prisustvovala je i ministarka za evropske integracije Jadranka Joksimović.


Bžežinski ima svoj plan za Krim - 15.04.2017, Sputnik Srbija\nAmerički politikolog Zbignjev Bžežinski je izjavio da se Krim može podeliti između Ukrajinaca, krimskih Tatara i Rusa, naglasivši da poluostrvo „nikad nije bilo... 15.04.2017, Sputnik Srbija\nevropa, vesti, svet, zbignjev bžežinski\n© AP Photo / Cliff OwenBivši savetnik predsedika SAD Zbignjev Bžežinski\nBivši savetnik predsednika SAD za nacionalnu bezbednost podsetio je kako je Nikita Hruščov predao poluostrvo Ukrajini za vreme SSSR-a i naveo da su jedan od odlučujućih faktora na Krimu uvek bili Rusi i ruska vojska, piše Zn.ua.\n„Postoji i treći element koji su zaboravili, ali koji je veoma važan — to su krimski Tatari. Oni su važan lokalni element“, rekao je Bžežinski, nanevši da je kompromis moguć uzimajući u obzir navedene faktore: ukrajinski, krimsko-tatarski i ruski.\n„Ne radi se o potpunoj predaji Krima Ukrajini, kao što ne može biti govora o povratku Krima u celinu Rusije. Mislim da se vremenom može nekako postići određeno političko rešenje po kojem bi Krim bio ne neki način vraćen na bazi priznanja i uz uzimanje u obzir postojanja ova tri faktora“, smatra politikolog.\nMeđutim, sada ovaj scenario, smatra Bžežinski, nije realno ostvariti, ali u budućnosti to će biti jedino moguće.


Evropski parlament o BiH: Podrška finasijskoj pomoći, kritika političkom stanju\n24 novembar, 2009\nPlenarno zasjedanje Evropskog parlamenta, koje tokom ove sedmice traje u Strazburu, bavi ze BiH po dva osnova – povodom prijedloga Evropske komisije o finansijskoj podršci i u sklopu glasanja o nacrtu rezolucije Vanjsko-političkog komiteta o evropskoj politici proširenja, u kojoj je bosanskohercegovačka politička situacija opisana tamnim tonovima.\nNa osnovu zahtjeva iz Sarajeva, Evropska komisija je sačinila prijedlog da se BiH odobri kredit u visini od 100 miliona eura, koji bi bio proslijeđen u dva dijela tokom 2010. godine. Tim novcem bi trebali biti podržani vladini programi strukturnih reformi, te ublaženeti posljedice globalne ekonomske i finansijske krize. Parlamentarci su se odlučili da, ne čekajući skoro stupanje na snagu Lisabonskog sporazuma, ili, tačnije, prije nego što taj sporazum , po novoj proceduri, sve vrati na početak, već sada glatko propuste prijedlog Evropske komisije.\nIzvjestilac na plenarmom zasjedanju i član Evropskog parlamenta iz Rumunije Sógor Csaba je o tome rekao:\n"I pored toga što će naš rad dobiti na važnosti kada na snagu stupi Lisabonski sporazum, već sada treba da iskažemo odgovornost i političko opredjeljenje i podržimo finansijsku pomoć BiH. Na taj način novac bi bio dostupan početkom naredne godine, umjesto da o ovome razgovaramo negdje na proljeće i na ozbiljno vrijeme odgodimo finansijsku podršku".\nDrugi povod spominjanja BiH je, kako rekosmo, nacrt rezolucije Vanjsko-političkog komiteta Evropskog parlamenta o politici evropskog proširenja, u kojoj se, u dijelu o Bosni i Hercegovini, iznose poznate ocjene kada je riječ o političkoj klimi, progresu, mogućnosti kreiranja zajedničke političke vizije budućnosti zemlje. Iako se ne propušta naznačiti izvjesni napredak na poboljšanju sigurnosti bosanskohercegovačkih granica, iskazano je nezadovoljstvo ukupnim stepenom progresa u zemlji. Nestabilna politička klima i nepostojanje zajedničke vizije oba entiteta o budućnosti zemlje povodi su ozbiljne zabrinutosti, kaže se u dokumentu.\nParlamentarna rezolucija, o kojoj će se zastupnici izjašnjavati u srijedu, pored ostalog, poziva i Evropsko vijeće da nastavi dijalog sa bosanskohercegovačkim liderima, kako bi zemlja ostala na putu evropskih integracija.


Berlin optužuje Moskvu za sukobe - B92.net\nIzvor: Beta ponedeljak, 14.04.2014. | 14:59\nLideri Francuske i Velike Britanije osudili su danas nasilje u poslednja dva dana u Ukrajini, a nemaèka vlada je ocenila da ima "brojnih signala" da Moskva podržava oružane grupe koje deluju u Ukrajini.\n"Ima brojnih signala da na istoku Ukrajine aktivne oružane grupe dobijaju podršku Rusije... Kada se vidi ponašanje, uniforme i oružje koje nose neke od tih grupa, zaista se ne može reæi da li se radi o grupama graðana koji su se sami organizovali", rekla je zamenica portparola nemaèke vlade Kristijana Virc.\nOna je dodala da je nemaèka vlada zabrinuta "novim pogoršanjem situacije na istoku Ukrajine".\n"Smatramo dakle da Rusija snosi posebnu odgovornost da bi se izbegla nova eskalacija i doprinelo stabilizaciji situacije u Ukrajini ... Povlaèenje snaga rasporeðenih na ukrajinskoj granici, smanjenje cene gasa i uzdržan govor su takoðe deo toga", rekla je portparolka.\nPortparolka je takodje dodala da je nemaèka kancelarka Angela Merkel jutros imala telefonski razgovor s britanskim premijerom Dejvidom Kameronom.\nKameron i francuski predsednik Fransoa Oland pozvali su danas "sve strane na uzdržanost i na dijalog kako bi se omoguæilo smirivanje tenzija i brzo pronašlo mirno rešenje krize", saopšteno je nakon telefonskog razgovora dva lidera.\nOni su takodje "pružili podršku ukrajinskoj vladi u sprovodjenju reformi koje oèekuje narod, i organizovanja predsednièkih izbora 25. maja".\nU Luksemburgu gde je danas sastanak ministara spoljnih poslova EU, šef britanske diplomatije Vilijam Hejg založio se za pooštravanje evropskih sankcija Rusiji.\nSavet bezbednosti UN održao je noæas hitan sastanak o eskalaciji krize u Ukrajini. Predstavnici zapadnih zemalja optužili su Rusiju za tenzije na istoku Ukrajine, a Moskva je pozvala Kijev da "prestane da koristi silu protiv ukrajinskog naroda".\n"Nacistièka ideologija prisutna u nekim zemljama pobednicama"


Novi početak Južnog toka - Istinomer\nNovi početak Južnog toka\nPeđa Popović 9. 7. 2014.\n“Dugo ste čekali, počnite!“ Ovako je predsednik Srbije Tomislav Nikolić, 24. novembra prošle godine, putem video linka iz Palate “Srbija”, dao znak za početak izgradnje “Južnog toka” kroz Srbiju. Tom prilikom predstavnici vlada Srbije i Rusije potpisali su tri ugovora: Protokol o kreditu, Ugovor o tranzitu i Ugovor o povezivanju delatnosti od opšteg interesa. Zavarivanjem cevi gasovoda u Šajkašu, kako je predstavljeno, započet je veliki projekat.\nMeđutim, više od sedam meseci kasnije, građani Srbije bili su svedoci, čini se, novog početka izgradnje gasovoda. Naime, juče je u Beogradu preduzeće “Južni tok Srbija” potpisalo sa ruskom kompanijom “Centargas” ugovor o gradnji deonice gasovoda “Južni tok” kroz Srbiju, vredan oko 2,1 milijardu evra. „Gaspromova“ ćerka kompanija pobedila je na tenderu koji je „Južni tok Srbija“ raspisao za izvođača radova na deonici dužine 420 kilometara.\nUgovor su potpisali direktori “Južnog toka Srbija” Dušan Bajatović i Aleksandar Siromjatin, sa generalnim direktorom “Centargasa” Stanislavom Anikejevim, koji su poručili da je ovo “istorijski dan za srpsku energetiku” i da će prvi gas poteći “Južnim tokom” kroz Srbiju do kraja 2016. godine.\nSav finansijski rizik izgradnje prema ugovoru snosi kompanija „Gasprom“, naglasio je Dušan Bajatović. On je najavio da će uskoro biti potpisan i ugovor o kreditu za deonicu “Južnog toka” kroz Srbiju, poručivši da su obezbeđena finansijska sredstva i da će Gasprom obezbediti kredit od oko 700 miliona evra.\n“Kako tvrdi Bajatović, reč je o najpovoljnijim finansijskim uslovima za kredit, koji će biti odobren po kamatnoj stopi od 4,25 odsto godišnje, a kako je rekao, „na ročnost koja nam bude potrebna.“\nTanjug, 8. 7. 2014. godine\nU novembru prošle godine, Bajatović je, takođe, govorio da će Srbija dobiti kredit od “Gasproma” po “najpovoljnijim uslovima”, ali je tada u pitanju bila suma od 175 miliona evra.\n“Do kraja decembra ove godine, za deonicu gasovoda kroz Srbiju biće na raspolaganju po 75 miliona evra od Gasproma i Srbijagasa.”\nKurir, 24. 11. 2013. godine\nPremijer Srbije koji se u vreme potpisivanja beogradskog ugovora nalazio u Moskvi rekao je da se ugovorom garantuje energetska bezbednost našoj zemlji i obećao najmanje 350 miliona evra zarade od radova.\n„Uposlićemo naše kapacitete i naše kompanije zaradiće najmanje 350 miliona evra. Da ne zavisimo da li će Ukrajina da nam pusti gas ili ne u zavisnosti od političkih odnosa. Ono što građani Srbije treba da znaju jeste da mi ne snosimo nikakav rizik. Mi dajemo 19 miliona evra, Rusi 2,1 milijadu. I da izgradimo sve i da neko ne dozvoli da gasovod radi, naša šteta nije nikakva jer ćemo mi mnogo više da zaradimo na građevinskim radovima.“\nRTS, 9. 7. 2014. godine\nNovi datum početka radova nije najavljen, ali je krajem maja Siromjatin govorio da bi to moglo da se desi – u julu. A u novembru prošle godine Dušan Bajatović najavljivao je početak radova za februar 2014.\nPodsetite se kako je još od 11. decembra 2007. tekao ulazak Srbije u ovaj projekat!\nDušan Bajatović Gasprom Južni tok Tomislav Nikolić


Asteroid Medusa – Dnevnik Jednog Astrologa\n2 окт 2020 25 окт 2020 Astrolog Nevenka Blažik\nAsteroid Medusa na astro.com pod brojem 149 je jedan od asteroida koji se nalaze u glavnom asteroidnom pojasu (zajedno sa ostalih 7 planeta) i čiji ciklus prolaska kroz svih 12 znakova zodijaka iznosi oko 3,2 godine.\nDa bi razumeli njen astrološki uticaj, prvo moramo da znamo osnovne stvari o njoj iz Mitologije : bila je ćerka Forkije i Keto, jedna od tri Gorgone sestara, smrtna u odnosu na druge dve sestre, ali i najlepša od njih tri.\nNjenoj lepoti su se svi divili i ona je bila svesna toga i vrlo često je namerno se šepurila pred ljudima skrećući pažnju, a uživala je u isticanju svoje lepote pred starijim ženama. Ona je rođena kao devojka nežnih crta lica i zlatne kose, koja je posvetila svoj život celibatu u službi Boginje Atine.\nE sad, postoje dve priče : prva je da je svojevojljno bila intimna sa Neptunom, a druga je da ju je Neptun napao i silovao. Sve se dešavalo u Ateninom hramu i kada je Atena to saznala, ljuta jer joj je hram „uprljan“ tim činom, ona Meduzu pretvara u čudovište ~ gornji deo tela žene, donji deo tela zmija, užasno lice, očnjaci, umesto kose zmije, i pogled od kojeg bi se svako skamenio (bukvalno)\nMeduza se povlači u pećinu i dugi niz godina je živela braneći se od napada raznih ratnika koji su želeli njenu glavu kao trofej. Veruje se da je sa zadovoljstvom posebno ubijala muškarce, zbog samog Neptuna i njegovog čina prema njoj koji ju je i doveo u ovu situaciju da bude odbačena od svih i da je se svi plaše.\nAstrološki tako, asteroid Meduza prvenstveno pokazuje polje u našem životu gde smo jako tašti, gde imamo previše samopouzdanja i gde ćemo kad-tad da ispaštamo zbog toga. Isto tako pokazuje ciklično ponavljanje jedne te iste greške i na neki način nemogućnost da se nauči iz tih grešaka ništa.\nTakođe, Medusa pokazuje i polje gde se mi povlačimo (bežimo) od drugih (javnosti, bliskih ljudi…) to polje je polje našeg skrivanja, naše nametnuto sklonište, gde donekle možemo da pobegnemo od drugih i da „napunimo baterije“ za dalju borbu. Naravno da će Medusa ako je baš istaknuta u natalu, uz loše aspekte, da pokaže i stav osobe da sebe vidi i doživljava kao čudovište.\nPostavka Meduze pokazuje ogromnu mržnju\ns jedne strane otvoreno prema muškarcima\ni s druge strane direktno od strane žena\nTakođe, na emotivnom planu, može da pokaže osobe (prvenstveno žene, naravno) koje namerno se ponašaju provokativno, da bi kasnije kada muškarci krenu da ih saleću, odgovore vrlo grubo i osorno, napadajući ih i optužujući ih za neprimerno ponašanje ~ u muškom natalu će pokazati na mogućnost uplitanja u emotivni odnos sa takvom ženom napr.\nNaravno postoji i ona užasnija opcija, da pokaže zaista napastvovanje i maltretiranje osobe, i kasnije da krivac ne bude kažnjen, već da sama žrtva još više ispašta.\nNaravno, može da pokaže i polje našeg života gde ćemo zbog svojih određenih talenata da budemo na neki način iskorišćeni i posle ismejani, kritikovani i odbačeni, jer smo u jednom trenutku bili previše tašti i to nam je na neki način karmičko ispaštanje za taj greh. Takođe, može da ukaže i na rivalstvo koje postoji u porodici između braća i sestra (rođaka) i borbu za skretanjem pažnje samih roditelja koji u suštini i ne brinu previše o osobi čiju kartu gledamo.\nTrenutno, tranzitni asteroid Medusa se nalazi na 24°22′ Raka i nalazi se baš u opoziciji sa tranzitnim stelijumom iz Jarca (Jupiter & Pluton & Saturn) te tako u ovom periodu postoji mogućnost da će mnogi od nas da ispaštaju baš na relaciji dom (Rak) i posao (Jarac) ili ispaštajući zbog pogrešnih odluka ili baš ispaštajući na pravdi Boga u simbolici ova dva znaka i polja kojima oni vladaju u natalnom čartu…\nPrevious Merkur opozicija Uran genijalnost i nervoza\nNext Retrogradno, stacionarno, direktno kretanje, i senka planete


Radnici novosadskih javnih preduzeća dobijaju po 22.000 dinara solidarne pomoći\nRadio 021\t20.11.2017 16:47\nSkoro 5.000 radnika novosadskih javnih preduzeća dobiće u decembru po 22.620 dinara, saznaje 021.rs.\nOvo nije 13 plata, nego "solidarna pomoć", i to na osnovu zaključka Gradskog veća od 12. oktobra i kolektivnog ugovora za javna preduzeća.\nOdobrenje da se isplati ovih 22.620 dinara daće Skupština grada na sednici koja je zakazana za petak, 24. novembar, a do sada je sigurno da će novac dobiti radnici "Zelenila", "Čistoće", Informatike, Toplane, Tržnice, "Vodovoda", Lisja i Zoohigijene, dok radnici Spensa i "Stana" ovu pomoć neće dobiti jer nema para na računu. Za GSP, Parking servis, "Put" i Urbanizam se očekuje takođe da dobiju dodatak, ali kako odluke još nisu napisane u skupštinskom materijalu, nisu poznate tačne sume, ali one bi trebalo da budu obelodanjene najkasnije na dan sednice.\nPrema do sada dostupnim podacima, Gradsko zelenilo će dati 8,5 miliona dinara za solidarnu pomoć, ali to neće uticati na poslovanje ovog preduzeća, jer imaju rast prihoda po više osnova i time će pokriti ovu isplatu.\n"Čistoća" daje 13,4 miliona dinara, zbog čega će smanjiti dobit preduzeća. Ovo preduzeće ujedno smanjuje stavku "isplata dobavljačima i avansi" u planu poslovanja, i to za visinu solidarne pomoći.\nInformatika će dati 6,3 miliona dinara za solidarnu pomoć radnicima, ali time ovo preduzeće nije smanjilo dobit, već je samo umanjilo sumu koja je planirana za ostale troškove u poslovanju.\nNi Novosadska toplana neće imati značajnijih izmena u poslovanju kako bi isplatila radnicima po 22.620 dinara, jer će i dalje imati planiranu dobit od 250 miliona dinara. Ovo preduzeće je samo smanjilo stavku "isplate dobavljačima i dati avansi" za 8,4 miliona dinara, što je visina koja će biti isplaćena svim radnicima.\nTržnica je isto među preduzećima koje neće imati promene u dobiti i poslovanju i bez problema će moći da isplati 4, 9 miliona dinara za solidarnu pomoć.\n"Vodovod" će svakom radniku isplatiti po 22.620 dinara uz redovno poslovanje, jer u izmenama finansijskog plana ovo preduzeće planira veće prihode za skoro 20 miliona dinara, tako da će isplata 18,6 miliona dinara time biti pokrivena. Ovo preduzeće i dalje planira dobit od 3,7 miliona dinara, a sada će obaviti i manje izmene u planu usled redovnog poslovanja.\n"Lisje" će za isplate solidarne pomoći radnicima izdvojiti 7,1 miliona dinara i to preraspodelom novca koji je već bio namenjen za zaposlene, ali na drugim stavkama u finansijskom planu. Kako su naveli, novac će obezbediti time što će smanjiti rashode za prevoz zaposlenih za 4,1 milion dinara i rashode za ostale vidovi pomoći radnicima i porodicama radnika u visini od tri miliona dinara. Ovo je obrazloženo time da ovi troškovi verovatno i ne bi bili upotrebljeni za te namene do kraja godine, kada se pogleda potrošnja u prethodnih 11 meseci.\nZoohigijena će isplatu solidarne pomoći od po 22.620 dinara po radniku, za šta će biti izdvojeno nešto više od milion dinara, pokriti preraspodelom u planu poslovanja, tako što će smanjiti izdvajanja za troškove materijala i proizvodnih usluga.\nSpens menja svoj plan poslovanja, ali ne kako bi isplatio solidarnu pomoć, već kako bi iskazao novi gubitak u poslovanju. Naime, kako se navodi u odluci o poslovanju za ovu godinu, prihodi preduzeća će i dalje biti 579,4 miliona, ali rashodi rastu sa 550 na 643 miliona dinara i time samo potvrđuju da će i ovu godinu Spens završiti u minusu od 63,6 miliona dinara. Podsetimo da je Spens u tolikim gubicima da minus već prelazi visinu kapitala preduzeća, a iz lokalne vlasti osim izjava da preduzeće neće prestati sa radom nema konkretnih informacija šta se čini da se spase ovaj sportsko-poslovni objekat.


Povećanje energetske efikasnosti je jedan od ciljeva koje bi Srbija na putu ka Evropskoj Uniji trebalo da ostvari, ali i proces koji će trajati. Ugovori za projekte unapređenja energetske efikasnosti u objektima od javnog značaja nedavno su potpisani sa predstavnicima 21 lokalne samouprave, a u pripremi su i još dva javna poziva, jedan za kompanije, drugi za građane sa ciljem unapređenja energetske efikasnosti stambenih objekata. Još uvek ima nejasnoća kako će se ovaj pilot projekat realizovati i koliko će benefita imati svi.\nZbog loše izolacije, u Srbiji se troši čak četiri do pet puta više električne i toplotne energije nego u Evropskoj uniji, odnosno, oko 40 odsto energije se „baci” jer se ne koristi racionalno. Ulaganjem u energetsku efikasnost stambenih ušteda energije se značajno povećava, a da ovoj praksi sve više teže i naši sugrađani i sugrađanke potvrđuje i činjenica da se termo i izolacioni materijal sve više prodaje kod nas.\n"Građani su svesni energetske efikasnosti. Vrlo često ćete videti da ljudi menjaju stolariju na kućama. Ugrađuju vakumiranu, plastičnu, aluminijumsku stolariju sa šest, sedam komora i termo prekidima. Rade se termofasade i sa većim debljinama stiropora. Jednostavno svest o štednji energije generalno, koja je sve skuplja, postoji kod građana. Drugo, to je jedna udobnost stanovanja, u kući gde je urađena termofasada imate prijatnu temperaturu leti, ne treba vam klima uređaj, dok zimi trošite mnogo manje energenata" – objašnjava vlasnik firme „Mušović DOO“ Ulvija Mušović.\nZa unapređenja energetske efikasnosti u objektima od javnog značaja u 21 lokalnoj samoupravi uloženo je nešto više od pola milijarde dinara. Ovo je prva faza projekta koji se realizuje uz podršku Evropske unije, a opštine i gradovi će u junu raspisati još dva javna poziva. Jedan za kompanije koje će se baviti zamenom stolarije, krovova, individualnih ložišta, izolacijom kuća i stambenih zgrada. Drugi javni poziv se potom raspisuje ka građanima za subvencionisanje 50 odsto uloženih sredstava, uz ispunjavanje određenih kriterijuma.\n"Samo legalizovani objekti će moći da dobiju te subvencije od 50%, a kao što znamo u našem gradu ima dosta tih nelegalnih objekata. Sve to iziskuje novac, i legalizacija i uknjiženje objekta, pa tek onda da se dobiju subvencije. Ne znam koliko će to za te objekte značiti, ali za zgrade i kuće koje se tek grade, to je veoma dobra stvar i sigurno da će pomoći i podstaći ljude da ulažu i bolje grade" – smatra arhitektkinja firme „Jonović gradnja“ Samra Кapur.\nUlvija Mušović dodaje da je država više puta pokušavala da stimuliše povećanje energetske efikasnosti i da još uvek ima dosta nejasnoća oko programa koji nije operativno zaživeo.\n"Ja imam prilično loša iskustva sa ranijim programima, to je poveravano bankama i uvek bi se našao neki način da se ta akcija izigra i da krajnji potrošač, odnosno fizička lica koja renoviraju svoje stambene objekte ne mogu da ih realizuju. Кako će to biti ove godine, ne znam, ali bi svakako bilo značajno da imaju određene poreske olakšice" – kaže Mušović.\nU lokalnoj samoupravi Prijepolja rekli su nam da su usvojili pravilnik i za ovu namenu opredelili dva miliona dinara, kao i da još uvek čekaju povratnu informaciju od Ministarstva rudarstva i energetike da li će i sa koliko sredstva učestvovati republika.


Razgovara se o integraciji NCCR projekta u SSK – Këshilli Gjyqësor i Kosovës\nRazgovara se o integraciji NCCR projekta u SSK\nPriština, 23. oktobar 2019. – Šef Sudskog saveta Kosova (SSK) Skender Çoçaj sastao se sa šefom za saradnju, Luigi Brusa, iz Kancelarije Evropske unije na Kosovu, sa saradnicima i vođom tima projekta za kaznenu evidenciju, Yolanta Christova .\nSvrha sastanka bila je rasprava o Centralnom sistemu za kaznenu evidenciju, tačnije o koracima koje Savet i sudovi moraju da preduzmu da bi obezbedili da sistem uspostavljen uz podršku Kancelarije EU na Kosovu će biti operativan i održava če se od strane sudstva čak i nakon završetka projekta.\nPredsedavajući Çoçaj je naglasio da je upotreba sistema veoma važna za sudski sistem Republike Kosova i građane naše zemlje. Istovremeno je potvrdio da je Savet opredeljen da pruži svu potrebnu podršku sudovima kako bi osoblje sudskog Sistema nastavili da koriste elektronski softver za kaznene evidencije i da će se stvoriti svi potrebni uslovi za olakšavanje tranzicije.\nUčesnici su se složili da zajednički sprovode posete sudu kako bi pažljivo pratili upotrebu sistema. S druge strane, Brusa je pohvalio saradnju SSK-a i rekao da je podrška za sudski system sa drugim projektima je prioritet kancelarije EU, pa će se ta saradnja nastaviti i ubuduće.


Mira Banjac: Bez kulture narod je tužan\nŠabačka publika će moći da vidi predstave "Urnebesna tragedija", "Mala mađarska pornografija", "Tako je (ako vam se tako čini)", "Rubište", "Iz života insekata", "Carstvo nebesko" i "Carstvo mraka".\nGlumica Mira Banjac, koja je član Umetničkog saveta ovog festivala, istakla je da se ne slaže sa činjenicom da se zapostavljaju pozorišta iz Srbije jer su u lošim ekonomskim uslovima, piše Kurir, i time nisu u stanju da idu u korak sa prestonicom.\nRadnja radi, ringišpil se okreće i pored ovog stanja u kulturi. Više mi je i neprijatno da govorim o tim parama, ali moramo da shvatimo da je problem u glavama tih ljudi koji nam daju pare. Imam zamerku što nema u selekciji predstava iz okoline. Vrlo je važno da umetnici izađu na festivale da bi se videla prava slika situacije u kojoj se nalazimo", kaže Mira Banjac i dodaje:\nPozorišni festivali ne smeju biti samo jedna svečanost, treba da budu veliki radni skup ljudi da bi shvatili gde su. Regioni dobijaju ogromne pare i zato treba da ulože ako žele kulturu. Pozorište ne može samo da se izbori. Mora da bude ugrađeno u sistem države. Kultura je neophodna i bez nje je narod tužan."\nNe smete da tražite više nego što vam pripada i ne smete da dobijete manje nego što vaša starost zahteva: Mira Banjac o životu u 9. deceniji\nPotresna priča iz života Mire Banjac: Ja uopšte i nisam bila dete...\nNe mogu da dođem sebi od tuge i bola: Potresan oproštaj Mire Banjac od voljene prijateljice\n( Izvor: Kurir / M. Cukić )\nTAGOVI: Mira BanjacGlumicapozorišteKulturaŠabački festivalPozorišno proleće


lokalni izbori 2016 – Zlatibor.News\nTag: lokalni izbori 2016\n09/05/2016 ZlatiborNewsComments Off on Konstitutivna sednica SO Čajetina – blog\nDanas se konstituiše novi odbornički saziv Skupštine opštine Čajetina, u ovom sazivu koalicija SNP, DSS, PUPS ima 21 odbornika, Srpska napredna stranka ima sedam, a grupa građana Zlatiborski pogled ima tri odbornika. 11:010 Milan Stamatović je sa 20 glasova za izabran za predsednika opštine Čajetina kao i njegov zamenik i članovi opštinskog veća. Stamatović se […]\n05/05/2016 ZlatiborNewsComments Off on Jedanest lista u novom sazivu Narodne skupštine\nIzbori za poslanike Narodne skupštine Srbije su završeni. Prema podacima CRTA posmatračka misija “Građani na straži” na ponovljenim izborima na 15 biračkih mesta je izašlo ukupno 41,9 odsto (8.227) građana upisanih u birački spisak. Što se tiče glasanja najviše glasova je osvojila izborna lista Aleksandar Vučić – Srbija pobeđuje – 4.292 glasova. Nakon njih sledi koalicija […]\nUpravni sud je danas odbio prigovor Socijalističke partije Srbije povodom nepravilnosti na glasačkom mestu broj 6 u Dobroselici je odbijen. Ovo znači da su rezultati izbora za odbornike Skupštine opštine Čajetina konačni. Prema podacima Opštinske izborne komisije Čajetina rezultati su sledeći: Na izborima je glasalo 9.968 glasača, od čega je bilo 290 nevažećih glasačkih listića. […]\nKoalicija SNP, DSS, PUPS osvojila apsolutnu vlast u Čajetini\n24/04/2016 ZlatiborNewsComments Off on Koalicija SNP, DSS, PUPS osvojila apsolutnu vlast u Čajetini\nVečeras su predstavnici koalicije Srpske narodne partije, Demokratske stranke srbije i Partije ujedinjenih penzionera Srbije slavili pobedu na lokalnim izborima u opštini Čajetina. Prema nezvaničnim rezultatima koje smo do sada prikupili samo su tri liste prešle izborni prag od 5%. Koalicija SNP, DSS, PUPS je osvojila 5.609 glasova, Srpska napredna stranka je osvojila 1.976 (moguće […]\n24/04/2016 ZlatiborNewsComments Off on Izbori 2016 – blog\nIzbori su završeni. Biračka mesta su završena i po onome što je za sada poznato izbori su prošli u redu bez nekih većih problema. 22:20 Prema do sada dostupnim nezvaničnim podacima sa 17 izbornih mesta koalicija SNP, DSS i PUPS je u Čajetini osvojila nadpolovičnu većinu u lokalnoj skupštini. Na prebrojanih nešto više od […]\n21/04/2016 ZlatiborNewsComments Off on Glasači i biračka mesta\nNa izborima koji će se održati u nedelju 12.853 glasača će u opštini Čajetina glasati na 30 biračkih mesta. ovih dana je bilo dosta priče o biračkim spiskovima, i činjenici da će na ovim izborima pravo glasa imati tri glasača više nego 2012.godine i 77 više nego na parlamentarnim izborima koji su održani 2014.godine. Kada […]\n21/04/2016 ZlatiborNewsComments Off on SNS najavljuje velike investicije u Čajetinsku privredu\nU finišu predizborne kampanje, opštinski odbor SNSa je na konferenciji za medije predstavio svoj plan razvoja Zlatibora. Predsednik opštinskog odobra SNSa, Aleksandar Jeremić je pokazao pisma o namerama tri investitora koji bi trebali da investiraju oko 50 miliona evra u opštinu Čajetina. On je rekao da postoji investitor koji bi uložio 33 miliona evra u […]


POŽAREVAC: Osuđen matičar iz Brežana zbog primanja mita i falsifikovanja službene isprave!\nHome/VESTI/LOKALNE VESTI/HRONIKA/POŽAREVAC: Osuđen matičar iz Brežana zbog primanja mita i falsifikovanja službene isprave!\nDejan Dinić iz Brežana, matičar u Odeljenju za opštu upravu Gradske uprave grada Požarevca, je u toku 2016. godine u svojstvu službenog lica u matične knjige rođenih, knjigu državljana Srbije i elektronsku bazu podataka koja se vodi u Ministarstvu državne uprave i lokalne samouprave, unosio neistinite podatke za više lica.\nOn je to činio tako što ih je nezakonito upisivao pod imenom i prezimenom, datumom i mestom rođenja koji su mu ta lica kazivala, a bez ikakvih dokaza da su podaci koje unosi tačni, pri čemu je bio svestan da u službenu knjigu, kao službeno lice unosi neistinite podatke, i za to je naplaćivao 300 evra po osobi.\nPotom je iskorišćavajući svoj službeni položaj, tako upisanim licima izdavao izvode iz matične knjige rođenih i uverenja o državljanstvu Republike Srbije i omogućio im da promene identitet, zaobilazeći zakonom propisanu proceduru tako što će kod nadležnih državnih organa izvaditi ličnu kartu i putnu ispravu pod drugim imenom i sa lažnim ličnim podacima.\nPošto su dobila novo ime i prezime, ta lica ostaju „nevidljiva“ i nedostupna državnim organima Srbije i drugih država, čime im se praktično brišu eventualne ranije osude i drugi za njih nepovoljni podaci, u vidu čega im je on pribavio korist.\nDinić Dejan je pritvoren 29. marta 2017. godine po krivičnoj prijavi PU Požarevac, nakon čega je Osnovno javno tužilaštvo sprovelo dokazne radnje i 25. maja podnelo protiv njega optužni predlog sa predlogom za produženje pritvora.\nNa pretresu, 8. juna pravnosnažno je osuđen, zbog izvršenja krivičnog dela falsifikovanje službene isprave i dva krivična dela zloupotreba službenog položaja, na jedinstvenu kaznu zatvora u trajanju od dve godine i 8 meseci i meru bezbednosti – zabrana vršenja poziva delatnosti i dužnosti u trajanju od pet godina, navodi se u saopštenju za javnost OJT Požarevac.\nPOŽAREVAC: Uhapšen matičar zbog falsifikovanja isprave POŽAREVAC: Uhapšen šef Mesne kancelarije u Brežanu zbog primanja mita! PRESUDA SUDA U POŽAREVCU: Saobraćajnom policajcu dve godine zatvora zbog primanja mita! Direktor doo “Koloseum 012” falsifikovao službene isprave


Tanjug 13. aprila 2021. 07:17\nHAG – Organizacija za zabranu hemijskog oružja (OPCW) izrazila je u svom izveštaju sumnju da je sirijsko ratno vazduhoplovstvo u februaru 2018.godine bacilo bombu sa hlorom na stambeno naselje u regionu Idlib pod kontrolom pobunjenika.\nRojters prenosi da je u novom izveštaju OPCW saopštila da je u napadu koje su izvele vladine snage na pobunjenike 4. februara 2018. bačena jedna bomba sa hlorom na grad Sarakeb oko 50 kilometara južno od Alepa, i da tom prilikom nije bilo direktnih žrtava, ali da je desetak ljudi lečeno zbog simptoma koji odgovaraju trovanju hemikalijama ,koji uključuju mučninu, iritaciju očiju, otežano disanje i kašalj.\nAgencija navodi da sirijska vlada još nije dala komentar na današnji izveštaj ove međunarodne organizcije.\nRojters prenosi da je već jednom, u aprilu 2020. godine, istražni tim OPCW zaključio da su sirijski ratni avioni i helikopteri bacili bombe koje sadrže hlor i nervni gas sarin na selo u sirijskoj regiji Hama u martu 2017. godine i da je sirijska vlada tom prilikom negirla bilo kakvu umešanost tvrdeći da je sve svoje zalihe hemijskog oružja stavila pod međunarodni nadzor prema sporazumu postignutom 2013. godine.\nIzmeđu 2015. i 2017. godine, i tim Ujedinjenih nacija i OPCW poznat pod nazivom Zajednički istražni mehanizam (JIM) otkrio je da su vladine trupe u Siriji više puta koristile nervne agense sarin i bombe sa hlorom, a utvrđeno je i da su terorisiti „Islamske države“ koristili bojni otrov iperit u svojim akcijama.\nRojters navodi da hlor nije međunarodno zabranjeni otrov, ali da upotreba bilo koje hemijske supstance u oružanom sukobu nije dozvoljena Konvencijom o hemijskom oružju iz 1997. godine, čiju primenu nadgleda nadzorna organizacija OPCW sa sedištem u Hagu.


TIZURA CREAM 29,7x59,8 | NPS projekt\nTIZURA CREAM 29,7×59,8\nPočetna / Proizvodi / Keramičke i porculanske (gres) pločice / Tizura\nŠifra: 3758 Kategorija: Tizura\nPločice Tizura su idealno rješenje za ljude sve one koji trebaju perfektnu imitaciju drveta. Drvo se često koristi kao unutrašnja dekoracija bilo da se radi o minimalističkom stilu ili o interijerima modernih linija. Pločice Tizura daju osjećaj komfornosti stvarajući toplu atmosferu. Pogodne su jer daju odlične rezultate u kombiniranju sa drugim industrijskim elementima kao što su beton ili cigla.\nBudite prvi koji će recenzirati “TIZURA CREAM 29,7×59,8” Otkaži odgovor\nTIZURA BROWN 29,7×59,8\nTIZURA BEIGE 29,7×59,8


Rusija preispituje saradnju sa EU - 16.03.2016, Sputnik Srbija\nRusija preispituje saradnju sa EU\nRuski spoljnopolitički resor preispituje principe saradnje sa zemljama EU. 16.03.2016, Sputnik Srbija\nrusija, vesti, svet, evropska unija (eu)\n09:39 16.03.2016 (Osveženo: 11:07 24.11.2016)\nRuski spoljnopolitički resor preispituje principe saradnje sa zemljama EU.\nRusija: Povlačenje vojske nema veze sa ukidanjem sankcija\n15 Mart 2016, 15:22\nMinistarstvo inostranih poslova Rusije zajedno sa drugim resorima preispituje principe saradnje sa zemljama EU, javili su ruski mediji, pozivajući se na diplomatski resor.\n„Ispitujemo sve resore, strukture koje su sarađivale sa EU u različitim pravcima — a to je 18 sektorskih dijaloga, a svaki sektor ima svoje podgrupe — šta je za njih interesantno, a šta nije, čega bi se trebalo otarasiti“, rekli su u Ministarstvu spoljnih poslova.\nPrema mišljenju diplomate, ne može se voditi saradnja po šemi „kao pre“, pošto zemlje EU sebe smatraju stranom koja može da ukazuje ruskim kolegama „šta da rade, a šta ne“. Rusiji tako nešto nije potrebno.\n„Mogerinijeva ima nekoliko oblasti saradnje sa Rusijom za koje je zainteresovana EU. Mi ocenjujemo ona pitanja koja za nas predstavljaju nesumnjiv interes“, dodao je on.\n15 Mart 2016, 20:19\nZamenik direktora instituta za evropske studije Ruske akademije nauka Vladislav Belov ne smatra da je reč o preispitivanju, nego o reviziji ili, kako on kaže, inventarizaciji odnosa. On smatra da se odnosi između Rusije i EU nalaze u dubokoj političkoj krizi i da je Moskva iritirana time što EU stalno ukazuje na to da je Rusija odgovorna za implementaciju Minskog sporazuma. Visoka predstavnica EU za spoljnu politiku i bezbednost Federika Mogerini definisala je pet oblasti saradnje sa Rusijom, ali osamnaest sektorskih dijaloga koje Moskva vodi sa EU niko ne spominje, kaže Belov za Sputnjik.\n„Lično smatram da naša saradnja treba da se odvija u što više pravaca, a današnjom izjavom ruski spoljnopolitički resor jednostavno šalje Briselu poruku: označili ste oblasti za koje ste zainteresovani, sad ćemo i mi uraditi isto. Svaka strana gleda sopstvene interese, i to je apsolutno normalno. Važno je primetiti da EU, možda i nevoljno, sa Rusijom na taj način nastavlja dijalog, koji je bio praktično prekinut na proleće 2014. godine zbog dešavanja na Krimu. Rekao bih da je to nova etapa dijaloga. Ona će biti komplikovana, ali u tome je suština dijaloga: Evropa nam nudi svojih pet principa, mi nudimo svoje, i na taj način regulišemo naše odnose“.


Ambasada: Srbija na zelenoj listi, ali i dalje nema turističkih poseta Izraelu - Politika - Dnevni list Danas\nPočetna » Politika » Ambasada: Srbija na zelenoj listi, ali i dalje nema turističkih poseta Izraelu\nAmbasada Izraela u Beogradu saopštila je danas da je Srbija na „zelenoj listi“ Kovid-19 bezbednih zemalja, ali ukazuje da su i dalje obustavljene turističke posete toj zemlji.\n1Piše: Beta 17. septembra 2020. 10.38\nMinistarstvo zdravlja Izraela donelo je odluku u skladu sa kojom se Srbija od srede 16. septembra nalazi na „zelenoj listi“ Kovid-19 bezbednih zemalja, što znači da putnici koji iz Srbije dolaze u Izrael neće biti upućivani u dvonedeljni karantin. Pored toga, za ulazak im nije neophodan negativan PCR test.\n„Važno je istaći da su turističke posete Izraelu i dalje obustavljene. Ulazak u Izrael moguć je isključivo uz dozvolu koju je neophodno obezbediti u Konzularnom odeljenju Ambasade Izraela pre putovanja, a to se odnosi na nosioce posebnih viza kao što su studentske, radne…“, navodi se u saopštenju.\nambasada, Izrael, Zelena lista\nNišta od razgledanja naše ambasade u Jerusalimu!!!


Mojsa potvrdio titulu - ePancevo\nBoris Mojsa krupnim koracima „trči“ ka balkanskom i evropskom prvenstvu. Na Prvenstvu Srbije u dvorani za mlađe juniore opovački atletičar je „potvrdio“ prošlogodišnju titulu i drugu godinu za redom postao državni prvak na 800 metara.\nBoris je trijumfovao rezultatom 1:59,82 što je njegov novi lični rekord u dvorani, a rezultat raduje jer pokazuje stalni napredak i samo je pitanje vremena kada će Mojsa ispuniti normu za Prvenstvo Evrope.\nSpartakov as je u trku krenuo samouvereno, na čelu i diktirao tempo u prvih 400 metara kada je taktički prepustio čelnu poziciju Nikoli Vukelji iz Kruševca. Boris je ostao miran, pratio njegov tempo i na 200 metara pre cilja ponovo preuzeo vođstvo i rutinski završio trku za novu titulu i novo zlatno odličje.\n„Moram napomeniti da sam zadovoljan ostvarenim rezultatima sa državnog prvenstva za mlađe juniore, Boris je opravdao ulogu favorita i uspešno odbranio tirulu od prošle godine. Rezultat je bio u drugom planu, pa smo odlučili da idemo na plasman. Moram se osvrnuti na prvi dan takmičenja, gde je Stefan Jovanov osvojio bronzu, ali rezultatski malo podbacio, a razlog tome je, siguran sam, jer je bio bolestan cele nedelje pre takmičenja. Miloš Milkovski je iznenadio i bio odličan u skoku u vis uz oboren lični rekord. Boris je na 400m istrčao takođe odlično i par stotinki je odlučivalo za prvo, drugo i treće mesto. Suma sumarum tri medalje, jedno zlato i dve bronze i tri lična rekorda, i zaista moram biti prezadovoljan”, izjavio je nakon završetka takmičenja trener opovačkih atletičara Nemanja Stojanović.


Home // Lokali // Kafići // Flick café\nLokal se nalazi u centru Kragujevca, u zgradi iz 1929. godine, u stanu koji je renoviran i pretvoren u ugostiteljski objekat. Vlasnici, tri prijatelja Stefan Milosavac, Petar Milosavac i Nikola Kojić, želeli su da naprave mesto u kojem će gosti zaboraviti na monotonu svakodnevicu Kragujevca i u skladu s tom idejom lokal je dobio naziv Flick, što u engleskom slengu znači film. Enterijer su uradili sami vlasnici, uz pomoć mlade dizajnerke Ivane Virijević i prijatelja lokala. Svakog drugog vikenda u kafeu se organizuju različite tematske žurke kao što su disko osamdesetih, fanki večeri na kojima muziku pušta DJ iz benda Popečitelji, havajske žurke... Flick zauzima osamdeset kvadratnih metara i ima šezdeset mesta za sedenje.\nKafić Flick café - INFO\nradno vreme: ponedeljak–četvrtak 9–00, petak i subota 9–1, nedelja 12–00\nmobilni: 069/ 226-34-88\nadresa: Kralja Aleksandra I Karađorđevića 34/3


Poslovni rezultati Galenike u 2020.godini: rast, bezbednost i poverenje - Biznis i Finansije\nHome\tPromo\tPoslovni rezultati Galenike u 2020.godini: rast, bezbednost i poverenje\nPoslovni rezultati Galenike u 2020.godini: rast, bezbednost i poverenje\nby bifadmin 27. januara 2021.\nGalenika a.d. Beograd je 2020. godinu obeležila dobrim finansijskim rezultatima, registracijom novih proizvoda, daljom modernizacijom i inovacijama na tržištu.\nU 2020. godini, kompanija Galenika a.d. Beograd zabeležila je konstantan rast u svim segmentima svog poslovanja. Na tržištu Srbije, ostvareno je povećanje prodaje za 19 odsto u odnosu na 2019. godinu. Tokom 2020. godine, Galenika je rasla 50 odsto brže od tržišta, čime se utvrdila na stabilnom drugom mestu po udelu na farmaceutskom tržištu Srbije. Direktan rezultat nove vizije i poslovne strategije rezultovao je procesom otvaranja 6 novih tržišta, a Galenika je već aktivno prisutna na 10 međunarodnih tržišta u zemljama EU, Bliskog istoka i Afrike na kojima je povećala prodaju za 68 odsto.\nTokom 2020. na tržištu Srbije registrovano je četiri proizvoda, a na EU tržištu dva. U postupku je registracija 22 nova proizvoda, dok se u prvoj polovini 2021. očekuje da 4 nova proizvoda budu puštena u promet. Galenikin Institut za istraživanje i razvoj je u završnoj fazi razvoja dva nova proizvoda, dok se uz strateško partnerstvo sa sestrinskom kompanijom iz Brazila – EMS, radi na transferu tehnologije nekoliko proizvoda iz novije generacije generičkih lekova. Dodatno, u 2020. povećana je proizvodnja za 4% u odnosu na 2019. godinu.\nNa polju digitalizacije, Galenika je već ušla u transformaciju Industrija 4.0 i Smart Manufacturing sa implementacijom Internet-of-Things u proizvodnji. Pored toga, u integraciji sa jednim od najnaprednijih rešenja za planiranje resursa preduzeća SAP S/4HANA Cloud, implementirana je inovativna B2B platforma koja klijentima omogućava proces kupovine kroz najsavremenije digitalno iskustvo, u bilo koje vreme, bilo gde. Takođe, pokrenut je i projekat za Businesss Inteligence & Advanced Analytics platformu koja će pomoći kompaniji u dobijanju informacija za brže i kvalitetnije strateške i operativne odluke.\nGalenika i njeni zaposleni su čuvari zdravlja već 76 godina\n,,Proteklu godinu obeležili smo generisanjem pozitivnih vrednosti kroz održanje tradicionalanog poverenja i kvaliteta, kao i daljom modernizacijom kompanije. Predanost koju je tim Galenike uložio u sve procese, su jasna ilustracija odlučne usmerenosti kompanije ka zdravijoj i boljoj budućnosti. Jer Galenika i njeni zaposleni su čuvari zdravlja već 76 godina i nameravamo to da budemo u godinama i decenijama koje dolaze.’’, izjavio je Rikardo Vian Markes, generalni direktor Galenike.\nSa ciljem daljeg unapređenja efikasnosti poslovanja i zaštite životne sredine, Galenika u 2021. godini kroz investicione projekte planira da poveća energetsku efikasnost i smanji emisiju CO2 za daljih 25% u odnosu na sadašnji nivo emisije.\nZnačajna energija i sredstva su uložena u društveno odgovorne projekte, sa fokusom na one od nacionalnog značaja. Pokrenuta je i onlajn platforma ,,Zdravo dvadesete’’ namenjena edukaciji mladih o zdravim životnim navikama. Organizovana je velika humanitarna kampanja ,,Roze oktobar’’ povodom obeležavanja međunarodnog Meseca borbe protiv raka dojke ove godine, u okviru koje su prikupljena sredstva donirana Institutu za onkologiju i radiologiju Srbije. Konačno, Galenika je, zahvaljujući svojoj inovativnoj filozofiji poslovanja prepoznala važnost i podržala održavanja izložbe ,,Ljubav je Ljubav: Radost venčanja za sve Žan Pol Gotje’’ u organizaciji Muzeja savremene umetnosti u Beogradu, čime je u ovim izazovnim vremenima, građanima obezbeđena odgovorna i bezbedna konzumacija kulturnog sadržaja, kao i da se kulturna scena u Srbiji za korak približi svetskim trendovima.


Isplaniran budžet, određena nova parkirališta, zatraženo povećanje cene vode\nObjavljeno 22.12.2014. u 19h\nNa današnjoj sednici Gradskog veća, kojom je predsedavao gradonačelnik Čedomir Janjić podržan je Predlog Odluke o budžetu grada Zrenjanina za 2015. godinu.\nTom odlukom planirani su prihodi i primanja budžeta u iznosu od 5.150.578.619 dinara.\n– Prilikom izrade budžeta želeli smo da on bude realan, a ne spisak lepih želja. Realno očekujemo prihod od 3,8 milijarde i to će realno i biti ostvareno. Znam da korisnici budžetskih sredstava neće biti zadovoljni, ali, kao što sam rekao, ne želimo da ispunjavamo nerealne želje. Očekujem od direktora javnih preduzeća i ustanova da budu pravi menadžeri i naprave pomak i uštede kako bi građani osetili boljitak. Očekujem da grad bude sa puno gradilišta, očekujem i pomoć republičke vlasti i da Zrenjanin bude grad perspektive, rekao je gradonačelnik Janjić i dodao da je budžet razvojni, a da je mnogo planova za narednu godinu.\nU nastavku sednice, među brojnim predlozima gradski većnici su glasali za Predlog Odluke o izmenama Odluke o parkiranju vozila.\nInicijativu za ove izmene Odluke o parkiranju vozila pokrenulo je JKP “Pijace i parkinzi“ u cilju usklađivanja normativnog stanja sa stvarnim stanjem, te u cilju utvrđivanja novih parking prostora.\nTako se, na primer, više ne predviđaju parkirališta u Gimnazijskoj, Jevrejskoj i Saralijinoj ulici zbog uspostavljanja pešačke zone, dok su predviđeni parkinzi u ulicama Save Tekelije i Savezničkoj, koji ranije nisu postojali. Takođe, u zoni privremenih parkirališta, osim parking prostora u ulici Vuka Karadžića i Miroslava Tirše, sada se predviđa i parking u ulici Milentija Popovića.\nNovina je i to što je jasnije precizirano ko se smatra korisnikom parkirališta, kao i korisnikom javnog taksi stajališta, te što je predviđeno da na parkiralištu oko Gradske bolnice parkiranje se ne naplaćuje posle 14 časova, dok je ranije bilo predviđeno da se parkiranje ne naplaćuje samo u vreme predviđeno za posetu bolesnicima od 14 do 16 časova.\nUtvrđen je zatim i Predlog Zaključka u vezi pokretanja inicijative za predlaganje izmena i dopuna Pravilnika o utvrđivanju Plana raspodele frekvencija/lokacija za terestričke analogne FM i TV radiodifuzne stanice za teritoriju Republike Srbije od strane Regulatorne agencije za elektronske komunikacije i poštanske usluge. Izvestilac po ovoj tački, Milan Mrkšić, rekao je da se donošenju ovog zaključka pristupilo se u cilju dodele još jedne radijske frekvencije na području grada Zrenjanina, kako bi se stvorila mogućnost da se ponovo pokrene lokalna radio stanica “Cepelin“ koja je emitovala program na četiri jezika koja su u službenoj upotrebi na teritoriji grada Zrenjanina.\nKao dopune dnevnog reda, između ostalog, našla se i tačka koja se odnosi na davanja saglasnosti JKP “Vodovod i kanalizacija” na cene usluga.\nDirektor Vodovoda, Goran Tajdić, rekao je da je to povećanje zatraženo budući da cene pijaće i otpadne vode nisu menjane od 1. septembra 2013. godine, a da postoji zakonska mogućnost da se cene podignu za taj procenat, Nadzorni odbor je dao predlog za povećanje.\n– Sadašnja cena pijaće vode za građane iznosi 27,83 odsto, a sa ovim povećanjem iznosiće 29,36, dok je za privredu dosadašnja cena bila 65,68, a iznosiće 69,29 dinara. Kada je u pitanju otpadna voda, građani će umesto 22,26 plaćati 23,48 dinara, a privreda umesto dosadašnjih 50, plaćaće 52,84 dinara. To u nominalnom iznosu da će kubik vode za građane biti skuplji za 1,5 dinar, za privredu 3,5 dinara, otpadna voda za građane 1,2, dok će za privredu 2,75. Ako se kalkuliše sa prosečnom potrošnjom četvoročlane porodice biće to u februaru, za 37 dinara, prosečno veći račun. Nije to neko veliko povećanje cena ni ono koliko bi trebalo da bude, ali u ovom trenutku, to je i maksimalni iznos koji dozvoljava zakon – objasnio je Tajdić.\nTagovi:budžet, Gradsako veće, odluka, povećanje cene


Ne samo da je njegova Oklahoma pobedila Njujork u najlegendarnijoj košarkaškoj hali na svetu - Medison Skver Garenu - već je 19-godišnjak sjajnim potezima p(d)okazao da mu je mesto u NBA.\nOklahoma je savladala Nikse sa 101:89, a Aleksej je za 19 minuta na terenu ubacio sedam poena (2-2 za dva, 1-3 za tri), imao šest skokova i jednu blokadu, a u “plus/minus” statističkoj kategoriji, Tanderi su sa njim na terenu pravili “+11”.\nPosebno je trojka mladog Srbina ostavila utisak na ljubitelje NBA lige, jer ju je pogodio “iz Srbije”!\nOklahomu su do druge vezane pobede, a četvrte u sezoni predvodili Šaj Aleksander sa 25 poena, 10 skokova i sedam asistencija i Hamidu Dialo sa 23 poena i 11 skokova.\nU noći između petka i subote, na terenu je bio još jedan srpski košarkaš - Nemanja Bjelica, koji je u porazu Sakramenta od Toronta (123:144) ubacio dva poena za 10 minuta na parketu.\nDetroit – Finiks 110:105\nGolden Stejt – Klipersi 115:105\nLejkersi – Čikago 117:115


5. marta 2019. 5 min read\nAmerički državni departman je saopštio da će američki potsekretar za politička pitanja, Dejvid Hejl ove nedelje boraviti na Kosovu i u Srbiji, a sastaće se sa zvaničnicima obe zemlje, kako bi, “istakao istorijsku mogućnost za postizanje sveobuhvatnog sporazuma za normalizaciju odnosa sa Srbijom i da zatraži mere da bi se tako nešto postiglo”.\nAmerički zvaničnici su poslednjih nedelja, posle postizanja Prespanskog sporazuma, veoma aktivni u nameri da reše još zamrznuti konflikt na Zapadnom Balkanu – između Kosova i Srbije. Dijalog koji je između ove dve zemlje trajao više od šest godina, prekinut je novembra prošle godine, nakon što je kosovska Vlada uvela taksu na uvoz srpske robe i pošto je zvanični Beograd uslovio nastavak dijaloga ukidanjem ove odluke. U cilju deblokade procesa dijaloga, američki predsednik Donald Tramp je uputio pisma kosovskom i srpskom predsedniku, a na Kosovu su prošle nedelje boravili i zvaničnici Saveta za državnu bezbednost Bele kuće. Kosovski analitičari očekuju da diplomata Dejvid Hejl napravi još veći pritisak na kosovsku Vladu, u cilju da što pre suspenduje odluku o taksi, kako bi bio nastavljen briselski dijalog.\nS druge strane, online novina “Expess”, prenela je da je u razgovoru sa jednim zvaničnikom američke Vlade, on zatražio privremeno suspendovanje takse na uvoz srpske robe kako bi dijalog u Briselu bio nastavljen, a od Srbije da bude konstruktivna u tom procesu. Isti zvaničnik je istakao da ne postoji određeni rok do kada treba da kosovska Vlada donese takvu odluku, ali da je dobro da se to uradi što pre. Kako ističe “Express”, američki zvaničnik je izjavio da je SAD zainteresovan da se sporazum između Kosova i Srbije postigne do 31, decembra 2019. godine.\n-Naš stav je da nema crvenih linija. Mi ne kažemo da ne treba da se diskutuje pitanje razmene teritorije, Neke evropske zemlje to kažu”, izjavio je ovaj zvaničnik SAD dajući do znanja da postoje razike između SAD i džava KVINTA-e oko dijaloga, ali i da se svi slažu da on treba da bude nastavljen.\n“Expres” dalje prenosi da je američki zvaničnik istakao da sz SAD snažno involvirane u ovaj proces i da u ovoj fazi ne podržavaju neku međunarodnu konferenciju, već razgovore kojima posreduje Evropska Unija (EU). On je dodao da je od srpskog predsednika Aleksandra Vučića zatraženo da u ovom procesu Srbija prizna Kosovo, odbacujući mogućnost uključivanja Rusije u proces dijaloga, navodeći da to neće doneti ništa dobro.\nAmerički zvaničnik je takođe odbacio mogućnost da su kosovski i srpski predsednik do sada postigli neki sporazum, a komentarišući “plan od 22 tačke” koji je pominjan u medijima, on je odgovorio da je do sada video mnogo takvih papira. On je takođe istakao da SAD ozbijno shvataju najave za destabilizaiju regiona kako bi moglo da dođe do promena granica.\nDnevni list Koha ditore takođe prenosi da je razgovarao sa američkim zvaničnikom i te navodi da dugoročno niko ne može da pokvari odnose između Kosova i SAD, ali i dodaje da to ne znači da treba pokazivati međusobnu neposlušnost . Prema Koha Ditore, on je pomenuo tri glavna aspekta u kojima SAD nisu promenile stav. To su mir i regionalna stabilnost, što zahteva normalizaciju odnosa sa Srbijom, vladavina reda i zakona , borba protiv organizovanog kriminala, kao i ekonomski razvoj Kosova.\nKosovski mediji prenose i poziv američkog zvaničnika, koji 18. marta treba da preuzme funkciju pomoćnika državnog sekretara za Evropu i Evroaziju, Filipa Rikera, koji je pozvao Prištinu da ukine takse na robu iz Srbije, a Beograd da se fokusira na strateški interes, umesto da bude agresivan u „odbacivanju Kosova“.\nRiker je učestvovao na Seminaru za bezbednost, regionalne odnose i ekonomski razvoj “Balkan 360”.\nU obraćanju, on je istakao da SAD razumeju frustraciju i želju kosovskih građana da kontrolišu svoju sudbinu i unaprede integraciju Kosova u međunarodni sistem, i dodao da se podrška kosovskoj nezavisnosti i suverenitetu ne dovodi u pitanje, preneo je “Nezavisni vesnik” u svom online izdanju.\n-SAD su značajano investirale u uspeh Kosova kao nezavisne, multietničke i suverene zemlje. Mi stojimo stalno iza vas. Ali ponekad smo dolazili važnim zahtevima i ovo je jedan od tih slučajeva. SAD, vaš možda najbliži strateški partner i prijatelj, veruje da je postizanje dogovora sa Srbijom jedini put da Kosovo ide napred… Žalosno je i iznenađujuće je što još uvek imamo ozbiljne nesporazume sa Vladom Kosova oko ovog pitanja. Plašim se da Kosovo nanosi štetu našim bilateralnim odnosima, odnosima koje mi veoma cenimo, zaključio je Riker.\nRiker je još rekao da Kosovo i Srbija moraju da se upitaju koja je alternativa normalizaciji odnosa, ocenjujući da će „dve zemlje najviše izgubiti od zamrznutog konflikta, jer nepostojanje dogovora znači smanjenje bezbednosti, usporen ekonomski rast i zamrzavanje aspiracija za pristupanje EU“.\nKako prenose kosovski mediji, pored američkog zvaničnika Hejla, početkom naredne nedelje na Kosovu će boraviti i dvojica glavnih savetnika za spoljnu politiku nemačke kancelarke Angele Merkel, Matias Lutenberg i Jan Heker.\nOni će se sastati sa predsednikom i premijerom Kosova Hašimom Tačijem i Ramušom Haradinajem, a u fokusu razgovora biće odluka o taksama i dijalog sa Srbijom. Mediji ističu da je stav Vlade Nemačke, za razliku od američke, bio “balansiraniji”, jer je od Kosova tražila suspendovanje odluke o taksi, a od Srbije da u međunarodnim organizacijama prekine sa negativnom kampanjom protiv učlanjenja Kosova.\nU međuvremenu srpski predsednik Aleksandar Vučić je italijanskoj agenciji ANSA izjavio da Srbija i Kosovo treba da postignu kompromisno rešenje .\n-Ne možemo priznati Kosovo, a da ništa ne dobijemo od druge strane. Za razliku od kosovskih lidera koji svakog dana obmanjuju svoje građane nerealnim obećanjima da će Priština dobiti sve, a Beograd ništa, moja dužnost je da Srbima objasnim značaj kompromisa, koji ne predstavlja poraz nego pobedu. Pobedu za budućnost Srbije, naveo je Vučić.\nInače, kosovska opozicija otvoreno se suprotstavlja ideji predsednika Kosova Hašima Tačija o bilo kakvoj promeni granica. Lider Demokratskog saveza Kosova (DSK) Isa Mustafa je istakao da se Kosovo aktuelno nalazi u veoma teškoj situaciji optužujući za to Ramuša Haradinaja i Hašima Tačija.\n-Predsednik se ponaša kao da je Kosovo njegovo vlasništvo, i iznosi da će promeniti Ustav, pripojiti Preševsku dolinu, kao da je Kosovo sa Ustavom harmonika predsednika Republike Kosovo. Na ovaj način i krši Ustav, jer se Ustavom zna ko može da uradi te promene, izjavio je Mustafa.\nTači i Haradinaj nastavljaju sa međusobnim optužbama zbog nesuglasica sa SAD. Tači kaže da su odnosi sa amerikancima poljuljani jer Haradinaj odbacuje da prihvati savete i suspenduje odluku o taksi na srpsku robu, a Haradinaj navodi da je Tači pokušao da prevari građane Kosova svojom inicijativom za promenu granica, kao konačno rešenje za postizanje sveobuhvatnog sporazuma sa Srbijom.\nTags: Beograd dijalog nastavak Priština SAD sporazum Tači Haradinaj\nPrevious Nova nastojanja za stvaranje okolnosti za nastavak dijaloga\nNext Britanci protiv sporazuma koji podrazumeva promenu granica\n28. septembra 2021., 17:46